
诪转谞讬' 讜讗诇讜 讛谞讛专讙讬谉 讛专讜爪讞 讜讗谞砖讬 注讬专 讛谞讚讞转 专讜爪讞 砖讛讻讛 讗转 专注讛讜 讘讗讘谉 讗讜 讘讘专讝诇 讜讻讘砖 注诇讬讜 诇转讜讱 讛诪讬诐 讗讜 诇转讜讱 讛讗讜专 讜讗讬谞讜 讬讻讜诇 诇注诇讜转 诪砖诐 讜诪转 讞讬讬讘 讚讞驻讜 诇转讜讱 讛诪讬诐 讗讜 诇转讜讱 讛讗讜专 讜讬讻讜诇 诇注诇讜转 诪砖诐 讜诪转 驻讟讜专 砖讬住讛 讘讜 讗转 讛讻诇讘 砖讬住讛 讘讜 讗转 讛谞讞砖 驻讟讜专 讛砖讬讱 讘讜 讗转 讛谞讞砖 专讘讬 讬讛讜讚讛 诪讞讬讬讘 讜讞讻诪讬诐 驻讜讟专讬谉: 
讙诪' 讗诪专 砖诪讜讗诇 诪驻谞讬 诪讛 诇讗 谞讗诪专讛 讬讚 讘讘专讝诇 砖讛讘专讝诇 诪诪讬转 讘讻诇 砖讛讜讗 转谞讬讗 谞诪讬 讛讻讬 专讘讬 讗讜诪专 讙诇讜讬 讜讬讚讜注 诇驻谞讬 诪讬 砖讗诪专 讜讛讬讛 讛注讜诇诐 砖讛讘专讝诇 诪诪讬转 讘讻诇 砖讛讜讗 诇驻讬讻讱 诇讗 谞转谞讛 转讜专讛 讘讜 砖讬注讜专 讜讛谞讬 诪讬诇讬 讚讘专讝讬讛 诪讬讘专讝: 讜讻讘砖 注诇讬讜 诇转讜讱 讛诪讬诐: 专讬砖讗 专讘讜转讗 拽诪''诇 讜住讬驻讗 专讘讜转讗 拽诪''诇 专讬砖讗 专讘讜转讗 拽诪''诇 讗祝 注诇 讙讘 讚诇讗讜 讗讬讛讜 讚讞驻讜 讻讬讜谉 讚讗讬谉 讬讻讜诇 诇注诇讜转 诪砖诐 讜诪转 讞讬讬讘 住讬驻讗 专讘讜转讗 拽诪''诇 讗注''讙 讚讚讞驻讜 讻讬讜谉 讚讬讻讜诇 诇注诇讜转 诪砖诐 讜诪转 驻讟讜专 讻讘砖 诪谞诇谉 讗诪专 砖诪讜讗诇 讚讗诪专 拽专讗 {讘诪讚讘专 诇讛-讻讗} 讗讜 讘讗讬讘讛 诇专讘讜转 讗转 讛诪爪诪爪诐 讛讛讜讗 讙讘专讗 讚诪爪诪爪诪讗 诇讞讬讜转讛 讚讞讘专讬讛 讘砖讬诪砖讗 讜诪转讛 专讘讬谞讗 诪讞讬讬讘 专讘 讗讞讗 讘专 专讘 驻讟专 专讘讬谞讗 诪讞讬讬讘 拽诇 讜讞讜诪专 讜诪讛 专讜爪讞 砖诇讗 注砖讛 讘讜 砖讜讙讙 讻诪讝讬讚 讜讗讜谞住 讻专爪讜谉 讞讬讬讘 讘讜 讗转 讛诪爪诪爪诐

讛讻讬 拽讗诪专 讗讬讝讛 注谞讬 专砖注 注专讜诐. 砖讘砖讘讬诇 注谞讬讜转 诪专砖讬注 讝讛 讛诪砖讛讛 讜讻讜' 讜讛讻讬 讗转诪专 讗讬谉 诇讱 注谞讬 专砖注 注专讜诐 讘讬砖专讗诇 讗诇讗 讛诪砖讛讛 讘转讜 讘讜讙专转: 诇驻讬 讚专讻讜. 诇讛谞讗转讜: 诇诪注谉 住驻讜转. 诇讞讘讜专 讻诪讜 住驻讜 砖谞讛 注诇 砖谞讛 (讬砖注讬讛 讻讟): 专讜讛 讗转 讛爪诪讗讛. 砖讘注 讘讚讘专 注诐 爪诪讗 诇讚讘专 讝拽谉 讜讬诇讚讛 讝讗转 爪诪讗讛 诇转砖诪讬砖 讜讝拽谉 砖讘注 讜讻谉 讙讚讜诇讛 诇拽讟谉: 讜讛诪讞讝讬专 讗讘讬讚讛 诇讻讜转讬. 讛砖讜讜讛 讜讞讘专 讻讜转讬 诇讬砖专讗诇 讜诪专讗讛 讘注爪诪讜 砖讛砖讘转 讗讘讚讛 讗讬谞讛 讞砖讜讘讛 诇讜 诪爪讜转 讘讜专讗讜 砖讗祝 诇讻讜转讬 讛讜讗 注讜砖讛 讻谉 砖诇讗 谞爪讟讜讜讛 注诇讬讛诐: 专讜讛. 注讜讘讚讬 讻讜讻讘讬诐 砖砖讘注讬诐 讜讗讬谞谉 爪诪讗讬谉 诇讬讜爪专诐 爪诪讗讛 讝讜 讻谞住转 讬砖专讗诇 砖爪诪讗讛 讜转讗讬讘讛 诇讬专讗转 讬讜爪专讛 讜诇拽讬讬诐 诪爪讜转讬讜: 讜讛诪讻讘讚讛. 讘转讻砖讬讟讬谉 谞讗讬谉: 住诪讜讱 诇驻讬专拽谉. 注讚讬讬谉 拽讟谞讬诐 讛诐: 住诪讜讱 诇驻讬专拽谉 砖讗谞讬. 讚诇讗讜 讛讬讬谞讜 拽讟谉 讻讜诇讬 讛讗讬 讚诪砖讜诐 砖谞讛 讗讜 讞爪讬 砖谞讛 诇讗 转讝谞讛 注诇讬讜: 转拽专讗 讜讛' 讬注谞讛. 诇注讬诇 诪讬谞讬讛 讻转讬讘 讛诇讗 驻专讜住 诇专注讘 诇讞诪讱 讜讙讜' 讜诪讘砖专讱 讗诇 转转注诇诐 讛讬讬谞讜 谞讜砖讗 讘转 讗讞讜转讜 讜诪拽专讘 讗转 拽专讜讘讬讜 讜讗讜讛讘 讗转 砖讻谞讬讜 谞诪讬 讻诪拽专讘 讗转 拽专讜讘讬讜 讚讻转讬讘 (诪砖诇讬 讻讝) 讟讜讘 砖讻谉 拽专讜讘 诪讗讞 专讞讜拽 讜诪诇讜讛 住诇注 诇注谞讬 讘砖注转 讚讜讞拽讜 讘讻诇诇 驻专讜住 诇专注讘 诇讞诪讱 讜讻讬 转专讗讛 注专讜诐: 讗转讛谉. 诪砖诪注 诇讬讛 诇专' 讬砖诪注讗诇 讗转 讛讗讞转 诪讛谉 砖讻谉 讘诇砖讜谉 讬讜谞讬 拽讜专讬谉 诇讗讞转 讛讬谞讗 讜讛''拽 拽专讗 讜讗讬砖 讗砖专 讬拽讞 讗转 讗砖讛 讝讜 讗砖转讜 讜讛讚专 讗转 讗诪讛 讘讗砖 讬砖专驻讜 讗讜转讜 讜讗转 讞诪讜转讜: 专''注 讗讜诪专 讗讜转讜 讜讗转 砖转讬讛谉. 诪驻专砖 诇讬讛 讛砖''住 讜讗讝讬诇 讘诪讗讬 拽讗 诪讬驻诇讙讬 讛讗 讜讚讗讬 诇砖专讜祝 讗转 讗砖转讜 诇讗 拽讗诪专 专''注: 诪砖诪注讜转 讚讜专砖讬谉. 诇砖讜谉 诪砖诪注讜转 讛诪拽专讗 讚讜专砖讬谉: 诇专' 讬砖诪注讗诇 讗转讛谉 讞讚讗 讛讜讗. 讜讗讞诪讜转讜 拽讗讬 讜讗诐 讞诪讜转讜 诪讚专砖讗 讚讝诪讛 讗转讬讗 讻讚讗诪专 诇注讬诇 诪谞讬谉 诇注砖讜转 诇诪讟讛 讻诇诪注诇讛 讜讻讜': 诇专''注 讗转讛谉 转专转讬 诪砖诪注. 讞诪讜转讜 讜讗诐 讞诪讜转讜 讜讛''拽 讬砖专驻讜 讗讜转讜 讜讗转讛谉 讛谉 砖转讬 讗诪讛讜转 讻讙讜谉 诇拽讞 讗转 讗砖讛 讜讗转 讗诪讛 讜讗诐 讗诪讛: 专讘讗 讗诪专 讞诪讜转讜 砖讘讗 注诇讬讛 讞转谞讛 诇讗讞专 诪讬转转 讘转讛 讗讬讻讗 讘讬谞讬讬讛讜. 讗讘诇 讗诐 讞诪讜转讜 诇转专讜讜讬讬讛讜 诪讚专砖讗 讗转讬讗: 专' 讬砖诪注讗诇 住讘专 讞诪讜转讜 诇讗讞专 诪讬转讛 讘砖专讬驻讛. 讻诪讞讬讬诐 讚讛''拽 拽专讗 讗驻讬' 讗讬谉 诪转拽讬讬诪转 讗诇讗 讗讞转 诪讛谉 转砖专祝 讚讛讗 讜讚讗讬 讗讗砖转讜 诇讗 拽讗诪专 拽专讗 讚转砖专祝: 专''注 住讘专. 讗转讛谉 砖转讬讛谉 诪砖诪注 讜讛''拽 讗诐 讗砖转讜 拽讬讬诪转 转砖专祝 讞诪讜转讜 讜讗诐 诇讗讜 讗讬谉 讻讗谉 注讜谞砖 砖专讬驻讛 讗诇讗 讗讬住讜专 讗专讜专 砖讜讻讘 注诐 讞讜转谞转讜: 诪转谞讬' 讻讘砖. 驻专诪讬''专 讘诇注''讝 讗讜讞讝 专讗砖讜 砖诇 讞讘讬专讜 讜转讜拽驻讜 讘诪讬诐 讻讚讬 砖诇讗 讬讜讻诇 诇讛专讬诐 专讗砖讜 讜谞谞注专 讜诪转: 砖讬住讛. 讙讬专讛: 讛砖讬讱. 砖讗讞讝 讗转 讛谞讞砖 讘讬讚讜 讜讛讜诇讬讻讜 讜讛讙讬注 砖讬谞讬 谞讞砖 讘讬讚讜 砖诇 讞讘讬专讜 驻诇讜讙转讗 讚专讘讬 讬讛讜讚讛 讜专讘谞谉 诪驻专砖 讘讙诪': 讙诪' 诇讗 谞讗诪专 讬讚 讘讘专讝诇. 讻诪讛 砖谞讗诪专 (讘诪讚讘专 诇讛) 讘讗讘谉 讬讚 讘讻诇讬 注抓 讬讚 诪砖诪注 砖讬砖 讘讛 诪诇讗 讗讞讬讝讛 讚讘注讬谞谉 砖讬注讜专讗 讗讘诇 讘讘专讝诇 讻转讬讘 讜讗诐 讘讻诇讬 讘专讝诇 讛讻讛讜: 砖讛讘专讝诇 诪诪讬转 讘讻诇 砖讛讜讗. 注诇 讬讚讬 转讞讬讘讛 砖转讜讞讘 诇讜 诪讞讟 讘讜砖讟 讗讜 讘诇讘讜: 讚讘专讝讬讛 诪讬讘专讬讝 驻讜谞砖''讟 讘诇注''讝 讗讘诇 讛讻讛讜 诇讗专讻讜 讚专讱 讛讻讗讛 砖讬注讜专讗 讘注讬: 讗祝 注诇 讙讘 讚诇讗讜 讗讬讛讜 讚讞驻讜. 讗诇讗 砖谞驻诇 诪注爪诪讜 讜讘讗 讝讛 讜讻讘砖 注诇讬讜 讜诇讗 谞转谞讜 诇讛专讬诐 专讗砖讜: 砖讬讻讜诇 诇注诇讜转 诪砖诐. 讗讚诐 讗讞专 讻讬讜爪讗 讘讝讛 讜砖注讛 讙专诪讛 诇讜: 驻讟讜专. 讛讚讜讞祝 讚诇讗 注讘讬讚 砖讬注讜专 诪讬转讛: 讗讜 诇专讘讜转 讗转 讛诪爪诪爪诐. 讛讬讬谞讜 讻讜讘砖 砖爪诪爪诪讜 砖诐 砖诇讗 讬拽讜诐:

讗讬讝讛讜 注谞讬 专砖注 注专讜诐. 专砖注 注专讜诐 讗讬讻讗 讟讜讘讗 讻讚诪驻专砖 讘住讜讟讛 讘驻专拽 讛讬讛 谞讜讟诇 (讚祝 讻. 讜砖诐) 讗讘诇 注谞讬 专砖注 注专讜诐 诇讬讻讗 讗诇讗 讛讗讬 诇讞讜讚讬讛: 住诪讜讱 诇驻讬专拽谉. 诪砖诪注 讛讻讗 讚讗讘谞讜 谞诪讬 拽讗讬 讜拽砖讛 讚讘驻专拽 讞专砖 (讬讘诪讜转 讚祝 拽讬讘:) 讗诪专讬谞谉 讚拽讟谉 诇讗 转拽讬谞讜 诇讬讛 谞讬砖讜讗讬谉 讜讗诪专 讘讛讗砖讛 专讘讛 (砖诐 讚祝 爪讜:) 讚谞砖讜转讬讛谉 驻讟讜专讜转 诪谉 讛讞诇讬爪讛 讜诪谉 讛讬讬讘讜诐 讗诇诪讗 讘注讬诇转 讝谞讜转 讛讬讗 讜讬''诇 讚诇讗 讞砖讬讘 诪讬讛讗 讘注讬诇转 讝谞讜转 讚讛讗 讗诪专 讘驻专拽 讛讻讜转讘 (讻转讜讘讜转 讚祝 爪.) 讚拽讟谉 砖讛砖讬讗讜 讗讘讬讜 讗砖讛 讻转讜讘转讛 拽讬讬诪转: 讜讛诪诇讜讛 住诇注 诇注谞讬 讻讜'. 诪砖诪注 讚诪爪讜讛 拽注讘讬讚 讜拽砖讛 讚讘驻''拽 讚讞讙讬讙讛 (讚祝 讛. 讜砖诐) 讗诪专讬谞谉 爪专讜转 专讘讜转 讜专注讜转 讝讛 讛诪诪爪讬讗 诪注讜转 诇注谞讬 讘砖注转 讚讜讞拽讜 讜诪驻专砖 专''转 讚讛讻讗 讘诪诇讜讛 诇爪讜专讱 诪讝讜谞讜转 讗讘诇 讛转诐 诪讬讬专讬 讻砖讛诪诇讻讜转 讚讜讞拽转 诇讙讘讜转 诪诪谞讜 诪住 讜讙讜诇讙讜诇讬讜转 讜讗专谞讜谞讬讜转 讜讗诐 诇讗 讛讬讛 诪讜爪讗 讛讬讜 诪谞讬讞讬谉 讗讜转讜 讜注讻砖讬讜 讙讜专诐 讝讛 讛诪诇讜讛 讜讚讜讞拽转讜 讛诪诇讻讜转 讜诇讬诪讬诐 讘讗 讛诪诇讜讛 讜讟讜专祝 讘讬转讜 讜砖讚讜转讬讜 讜诪驻住讬讚 讜讛讬讬谞讜 爪专讜转 专讘讜转 讜专注讜转 讜讛讬讬谞讜 讚拽讗诪专 讛转诐 讝讜讝讬 诇注诇诇讗 诇讗 砖讻讬讞 讻诇讜诪专 诇拽谞讜转 转讘讜讗讛 诇转诇讬转讗 砖讻讬讞 讻诇讜诪专 讻砖讚讜讞拽讬谉 讗讜转讜 诇诪讻讜专 讗讜 诇诪砖讻谉 讘讬转讜 讜砖讚讜转讬讜 讻诪讜 转诇讜讬讛 讜讝讘讬谉 (讘''讘 讚祝 诪讝:) 讜讘拽讜谞讟专住 驻讬专砖 砖诐 讚拽讗讬 讗讗诐 讟讜讘 讜讗诐 专注 讝讛 讛谞讜转谉 诪注讜转 诇注谞讬 讘驻专讛住讬讗 讜拽讗诪专 讝讛 讛诪诪爪讬讗 诪注讜转 诇注谞讬 讘砖注转 讚讜讞拽讜 讜讝讜讝讬 诇注诇诇讗 诇讗 砖讻讬讞 诪驻专砖 诇讛诪爪讬讗 爪讚拽转讜 诇注谞讬 讘砖注转 讛讚讞拽 讜诇讗 讘砖注讛 砖拽讜讚诐 讛讚讞拽 砖讬讜讻诇 诇讘拽砖 诪讝讜谞讜转讬讜 诇拽谞讜转 转讘讜讗讛 讘砖注转 讛讝讜诇 砖讛讬讛 诪专讜讬讞 诇转诇讬转讗 砖讻讬讞 诇拽谞讜转 驻转 诪谉 讛驻诇讟专 诪讚讬 讬讜诐 讬讜诐 砖讬驻住讬讚 讜讛讬讬谞讜 讗诐 讟讜讘 讜讗诐 专注 讜拽专讬 转诇讬转讗 注诇 砖诐 砖转讜诇讬谉 讛驻转 讘住诇 讜诪讬讛讜 诇讗讜 讗讜专讞讬讛 诇诪注讘讚 讛讻讬 讻讚讗诪专 讘注专讘讬 驻住讞讬诐 (讚祝 拽讬讗. 讜砖诐) 转诇讗讬 讘讘讬转讗 拽砖讛 诇注谞讬讜转讗 诪讬讛讜 讬砖 诇驻专砖 讚拽专讬 诇讬讛 转诇讬转讗 诪砖讜诐 讚讚专砖讬谞谉 (诪谞讞讜转 讚祝 拽讙.) 讜讛讬讜 讞讬讬讱 转诇讜讬讬诐 讝讛 讛住讜诪讱 注诇 讛驻诇讟专 讜讗讬转 讚讙专住讬 讗讬驻讻讗 诇注诇诇讗 砖讻讬讞 讻砖拽讜谞讛 转讘讜讗讛 讘讬讞讚 诪爪讜讬 驻转 讘讘讬转讜 诇转诇讬转讗 诇讗 砖讻讬讞 讻砖诇讜拽讞 驻转 诪谉 讛驻诇讟专 讗讬谉 讛驻转 诪爪讜讬讛 讘讘讬转讜: 砖讘专讝诇 诪诪讬转 讘讻诇 砖讛讜讗. 驻讬专砖 讘拽讜谞讟专住 砖转讜讞讘 诇讜 诪讞讟 讘讜砖讟 讗讜 讘诇讘讜 讜拽砖讛 讚讗''讻 讗驻讬诇讜 拽讜抓 谞诪讬 讗诇讗 谞专讗讛 诪砖讜诐 讚讗诪专 讘驻专拽 专讘讬 讗诇讬注讝专 讚诪讬诇讛 (砖讘转 讚祝 拽诇讚.) 讜讘驻专拽 讘讛诪讛 讛诪拽砖讛 (讞讜诇讬谉 讚祝 注讝:) 讜讘讛注专诇 (讬讘诪讜转 讚祝 注讜.) 讚讘专讝诇讗 诪讬讝专祝 讝专讬祝: 专讜爪讞 砖诇讗 注砖讛 讘讜 讗讜谞住 讻专爪讜谉. 讻讬 讛讛讬讗 讚驻专拽 讛诪谞讬讞 (讘''拽 讚祝 诇讘: 讜砖诐) 讛住讜转专 讗转 讻讜转诇讜 诇讗砖驻讛 讗讬 讚诇讗 砖讻讬讞讬 专讘讬诐 讗谞讜住 讛讜讗 讜讻谉 讛讬转讛 诇讜 讗讘谉 诪讜谞讞转 讘讞讬拽讜 讜诇讗 讛讻讬专 讘讛 诪注讜诇诐 诇注谞讬谉 谞讝拽讬谉 讞讬讬讘 诇注谞讬谉 讙诇讜转 驻讟讜专 砖诇讛讬 驻专拽 讻讬爪讚 (砖诐 讚祝 讻讜: 讜砖诐) 讜讬砖 注谞讬讬谞讬 讗讜谞住 讚讗驻讬诇讜 谞讝拽讬谉 驻讟讜专 讻诪讜 砖诪讞诇拽 讘讬专讜砖诇诪讬 讘讬谉 讘讗 讜讬砖谉 讗爪诇 讛讻诇讬诐 诇讛讬讛 讬砖谉 讻讘专 讜讛讘讬讗讜 讻诇讬诐 讗爪诇讜 讜讻讙讜谉 讗驻讬诇讛 讜拽专谉 讝讜讬转 讚驻专拽 讛诪谞讬讞 (砖诐 讚祝 讻讝:) 讜讘讛讙讜讝诇 讘转专讗 (砖诐 讚祝 拽讬讘.) 讜讘驻专拽 讗诇讜 谞注专讜转 (讻转讜讘讜转 讚祝 诇讚:) 讛谞讬讞 诇讛谉 讗讘讬讛谉 驻专讛 砖讗讜诇讛 讜讟讘讞讜讛 讜讗讻诇讜讛 诪砖诇诪讬谉 讜讻讜' 诪讛 砖谞讛谞讜 讗讘诇 诪讛 砖讛讝讬拽讜 诇讗 讜讘驻专拽 讛驻专讛 (讘''拽 讚' 诪讝.) 讙讘讬 谞讻谞住 诇讞爪专 讘注诇 讛讘讬转 砖诇讗 讘专砖讜转 砖驻讜讟专 砖诐 讗转 讘注诇 讛讘讬转 讻砖讛讝讬拽 讗转 讛谞讻谞住 讛讬讻讗 讚诇讗 讛讜讬 讬讚注 讘讬讛 讜注讜讚

讛诪讗讬专讬

诇注讜诇诐 讬讛讗 讗讚诐 讝讛讬专 讘讝讜讜讙 讘谞讜转讬讜 砖讬讝讜讜讙诐 讻专讗讜讬 诇讛诐 砖诪讗 讗诐 讬砖讬讗 讗讜转讛 诇讝拽谉 讛诪讝讜讛诐 讜诇讻讬讜爪讗 讘讜 讬讙专讜诐 诇讛 诇讬讘讟诇 讞谞讜 讗爪诇讛 讜转转谉 注讬谞讬讛 讘讗讞专讬诐 讜讻谉 讬讝讛专 诇讛砖讬讗谉 住诪讜讱 诇驻专拽谉 讻讚讬 砖诇讗 讬讘讜讗讜 诇讬讚讬 讝谞讜转 讗诇讗 砖讗讬谉 专讗讜讬 诇讜 诇讛砖讬讗 讗砖讛 诇拽讟谉 砖讘讬讗转 讛拽讟谉 讗讬谞讛 讗诇讗 讻诪讜 讝谞讜转 讜诪"诪 住诪讜讱 诇驻专拽讜 诪讜转专 讜诪注转讛 讻诇 砖谞砖讗 讗砖讛 诪讜转专 诇讛转讬讞讚 注诪讛 讜讗注"驻 砖讘讬讘诪讜转 讗诪专讜 砖诇讗 转拽谞讜 谞砖讜讗讬谉 诇拽讟谉 讜讛讬讛 诇谞讜 诇讜诪专 砖讘注讬诇转讜 讘注讬诇转 讝谞讜转 注讚 砖讬讙讚讬诇 讜讬拽讚砖 拽讚讜砖讬谉 讙诪讜专讬谉 诇讗 谞讗诪专 讻谉 讗诇讗 诇讬驻讟专 诪谉 讛讞诇讬爪讛 讜诪谉 讛讬讬讘讜诐 讜讻谉 诪谉 讛讙讟 诇讚注转 拽爪转 讗讘诇 诪"诪 诇注谞讬谉 讝讛 讬砖 诇讜 砖诐 谞砖讜讗讬谉 砖讗讬谉 讘注讬诇转讜 讘注讬诇转 讝谞讜转 砖讗诐 诇讗 讻谉 讛讗讬讱 讛讬讛 诪砖讘讞 讗转 讛诪砖讬讗谉 住诪讜讱 诇驻专拽谉 讜讝讛讜 砖讗诪专讜 讘驻专拽 讛讻讜转讘 爪' 讗' 砖讛拽讟谉 砖讛砖讬讗讜 讗讘讬讜 讗砖讛 讻转讜讘转讛 拽讬讬诪转 讗诇诪讗 专讙讬诇讬谉 讛讬讜 诇注砖讜转 讻谉 讜讗诐 讗讬谞谉 讻诇讜诐 讛讗讬讱 讛讻转讜讘讛 拽讬讬诪转 讜讛专讬 诪讜拽讚诪转 讛讬讗 讻讱 讻转讘讜讛 讞讻诪讬 讛转讜住驻讜转 讜诪"诪 讗讬谉 诇专讗讬讛 砖诇讛诐 讛讻专讞 讗诇讗 讘住诪讜讱 诇驻专拽谉 讜讛诐 讻转讘讜讛 讘住转诐 讜谞专讗讛 砖讻讱 讛讜讗 讚注转诐 讗祝 讘拽讟谉 讛专讘讛 讜诪"诪 诇讻砖讬讙讚讬诇 诪转讬讞讚 讘驻谞讬 注讚讬诐 诇砖诐 拽讬讚讜砖讬谉 讜专讘讜转讬' 讝"诇 讗住专讜讛 注诇 讬讚讬 诪注砖讛 砖诪讗讞专 砖讗诐 拽讚砖讛 讗讞专 诪拽讜讚砖转 诇砖谞讬 讜讗住专讜讛 诇拽讟谉 讻讚讬谉 讗砖转 讗讬砖 讗祝 拽讜讚诐 讛拽讬讚讜砖讬谉 讛专讬 讛讬讗 讻驻谞讜讬讛 讚注诇诪讗 讜讘拽讟谞讛 讛讜讗 砖谞转拽谞讜 谞砖讜讗讬谉 砖诇讗 讬谞讛讙讜 讘讛 诪谞讛讙 讛驻拽专 讗讘诇 讘拽讟谉 讗讬谉 谞砖讜讗讬谉 讻诇诇 讜讛诐 驻讬专砖讜 住诪讜讱 诇驻专拽谉 讘诪拽讜诐 讝讛 诇诪讛 砖讗诪专讜 讘诪拽讜诐 讗讞专 讘谉 砖诪讜谞讛 注砖专讛 诇讞讜驻讛 砖讬砖讬讗诐 拽专讜讘 诇讝诪谉 讝讛 讗讜 拽讜讚诐 诇讜 讛专讘讛 讜讻注谞讬谉 诪讛 砖讗诪专讜 讗谞讗 谞住讬讘谞讗 讘砖讬转住专 讜讗讬 讛讜讛 谞住讬讘谞讗 讘讗专讘讬住专 讛讜讛 讗诪讬谞讗 诇砖讬讟谞讗 讙讬专讗 讘注讬谞讬讛 讜讗注"驻 砖讘拽爪转 诪拽讜诪讜转 讗转讛 爪专讬讱 诇驻专砖 讻谉 讻讙讜谉 讘注谞讬谉 讛住讬诪谞讬谉 诇讗 讻诇 讛诪拽讜诪讜转 砖讜讬诐 讘讜 诇驻讬专讜砖 讗讞讚 讗诇讗 讻诇 讗讞讚 诇驻讬 注谞讬谞讜 讜诪讛 砖讛讘讬讗讜 诪诪讛 砖谞讗诪专 讘讻转讜讘讜转 砖讻转讜讘转讛 拽讬讬诪转 讘讚讬注讘讚 讜砖诪讗 讛砖讬讗讜 讗讘讬讜 讜讛驻专讬砖讜讛讜 讜讙讚诇 讗爪诇讛 讜讗讞专 砖讙讚诇 讘讬讗转讜 诇拽讚讜砖讬谉 砖讗讬谉 讗讚诐 注讜砖讛 讘注讬诇转讜 讘注讬诇转 讝谞讜转 讗诇讗 砖讘讘讬讗讛 专讗砖讜谞讛 讗讞专 讙讚诇讜转 爪专讬讱 注讚讬 讬讬讞讜讚 讗诐 讗讬谞讜 诪拽讚砖讛 讘砖讗专 讛讚专讻讬诐 讜讝讛讜 驻讬专讜砖 砖注诇 诪谞转 讻谉 拽讬讬诪讛 讻诇讜诪专 砖讗讞专 砖讙讚诇 拽讬讬诪讛 注诇 讚注转 讛讻转讜讘讛 砖讻转讘 诇讛 讻砖讛讜讗 拽讟谉 讜讗注"驻 砖讘砖注转 讻转讬讘讛 讗讬谞讛 讻诇讜诐 砖讛专讬 讘诇讗 讻转讜讘讛 讗讬谞讜 专砖讗讬 诇砖讛讜转 讜诇讘讗 讗诇讬讛 讗讗"讻 讘讬讗讛 专讗砖讜谞讛 砖讛讜讗 讘讗 注诇讬讛 诇砖诐 拽讚讜砖讬谉 砖诇讗 诇注砖讜转 讘注讬诇转讜 讘注讬诇转 讝谞讜转 讜讻谉 专讗讬讛 诪诪讛 砖讗诪专讜 讘诪住讻转 拽讬讚讜砖讬谉 讛诪拽讚砖 讘驻讞讜转 诪砖讜讛 驻专讜讟讛 讗注"驻 砖砖讬诇讞 住讘诇讜谞讜转 诇讗讞专 诪讻谉 讗讬谞讛 诪拽讜讚砖转 讜讻谉 拽讟谉 砖拽讚砖 讗诇诪讗 拽讟谉 砖拽讚砖 讻拽讚讜砖讬谉 砖讘驻讞讜转 诪砖讜讛 驻专讜讟讛 讛诐 砖讗讬谞诐 讻诇讜诐 讜诇注谞讬谉 讻转讜讘讛 砖谞讻转讘讛 讻砖讛讜讗 拽讟谉 讬专讗讛 诇讬 砖诇讗 讗诪专讜 拽讬讬诪转 讗诇讗 诇注讬拽专 讻转讜讘讛 讗讘诇 诇注谞讬谉 讛谞讚讜谞讬讗 讗讬谉 讛拽讟谉 讘专 讛拽谞讗讛 讻诇诇 砖讛专讬 转讜住驻讜转 砖诇讜 讗讬谞讜 讻诇讜诐 讻诪讜 砖讛转讘讗专 讘住讜祝 驻专拽 讛讻讜转讘:



讻诇 讛诪讜住专 讗转 讘转讜 砖诇讗 诇砖诐 讗讬砖讜转 注讜讘专 讘诇讗讜 砖谞讗诪专 讗诇 转讞诇诇 讗转 讘转讱 诇讛讝谞讜转讛 讜讻谉 讛讬讗 砖诪住专讛 注爪诪讛 砖诇讗 诇砖诐 讗讬砖讜转 讛专讬 讛讬讗 讘讻诇诇 讝讛 讗诇讗 砖诇讗讜 讝讛 讗讬谞讜 诪谉 讛诪谞讬谉 诇讚注转 讙讚讜诇讬 讛诪讞讘专讬诐:



注讜讘讚讬 讛讗诇讬诇讬诐 讜讻讬讜爪讗 讘讛诐 诪讘注诇讬 讛讗诪讜谞讜转 讛拽讚讜诪讜转 讗注"驻 砖讛讜讝讛专谞讜 讘讙讝讬诇转诐 讜讘讙谞讬讘转诐 讜讘讻诇 诪讬谞讬 专诪讗讜转 讛讘讗讬诐 诪爪讚谞讜 讗讬谉 讗谞讜 诪爪讜讜讬诐 讘讞讝专转 讗讘讚转诐 讻诇诇 讘诪拽讜诐 砖讗讬谉 砖诐 讞诇讜诇 讛砖诐 讜讻讘专 讘讗专谞讜 讚讘专 讝讛 讘讘"拽:



讛讗讜讛讘 讗转 讗砖转讜 讻讙讜驻讜 讜诪讻讘讚讛 讬讜转专 诪讙讜驻讜 讜讛诪讚专讬讱 讘谞讬讜 讜讘谞讜转讬讜 讘讚专讱 讬砖专讛 讜诪砖讬讗谉 住诪讜讱 诇驻专拽谉 注诇讬讜 讛讻转讜讘 讗讜诪专 讜讬讚注转 讻讬 砖诇讜诐 讗讛诇讱 讜讻讜':



讛讗讜讛讘 讗转 砖讻谞讬讜 讜诪拽专讘 讗转 拽专讜讘讬讜 讜讛谞讜砖讗 讗转 讘转 讗讞讜转讜 讜讛诪诇讜讛 住诇注 诇注谞讬 讘砖注转 讚讞拽讜 注诇讬讜 讛讻转讜讘 讗讜诪专 讗讝 转拽专讗 讜讬"讬 讬注谞讛 讜诪"诪 讘诪诪爪讬讗 诇注谞讬 诪注讜转 诪爪讚 砖谞讜转谉 注讬谞讬讜 讘谞讻住讬讜 讛专讬 讝讛 专砖注 注专讜诐 讜诪爪讜转讜 注讘讬专讛 讗爪诇讜 讜谞注砖讛 住谞讬讙讜专讜 拽讟讬讙讜专讜 讻诪讜 砖讻转讘谞讜讛 讘诪住讻转 讞讙讬讙讛:



讛诪砖谞讛 讛砖谞讬讛 讜讛讻讜讜谞讛 讘讛 诇讛转讞讬诇 讘讘讗讜专 讛讞诇拽 讛砖谞讬 讜讗诪专 讗诇讜 讛谉 讛谞讛专讙讬谉 专"诇 讘住讬讬祝 专讜爪讞 讜讗谞砖讬 注讬专 讛谞讚讞转 专"诇 讛谞讚讞讬诐 讗讘诇 诇讗 讛诪讚讬讞讬诐 讜讗讞"讻 讛讜讗 诪转讞讬诇 讘注谞讬谞讬 讛专爪讬讞讛 注诇 讗讬讝讛 爪讚 讞讬讬讘 讘讛 讜注诇 讗讬讝讛 爪讚 驻讟讜专 诪诪谞讛 讜讗诪专 专讜爪讞 砖讛讻讛 讗转 专注讛讜 讘讬谉 讘讗讘谉 讘讬谉 讘讘专讝诇 讞讬讬讘 讜驻讬专讜砖 讛讚讘专 讘讗讘谉 砖讬砖 讘讛 讻讚讬 诇讛诪讬转 讜讻谉 讘讘专讝诇 讗诐 讛讻讛讜 讘注砖转 砖诇 讘专讝诇 讗讘诇 讗诐 讛讜讗 讞讚 讻讙讜谉 砖驻讜讚 讗讜 住讻讬谉 讜讛专讙讜 讘讞讜讚讜 讗讬谉 讻讗谉 砖注讜专 讗诇讗 讗驻讬诇讜 讘诪讞讟 讞讬讬讘 讻讘砖 注诇讬讜 诇转讜讱 讛诪讬诐 讗讜 诇转讜讱 讛讗砖 专"诇 砖谞驻诇 讝讛 诇诪讬诐 讗讜 诇讗砖 讜讛讬讛 专讜爪讛 诇注诇讜转 讜讻讘砖讜 讝讛 诇砖诐 讘讬讚讬讜 注讚 砖诪转 讗讜 注讚 砖诇讗 谞砖讗专 讘讜 讻讞 诇注诇讜转 讞讬讬讘 讗注"驻 砖诇讗 讚讞驻讜 讛讜讗 讜驻讬' 讘讙诪' 砖讗祝 讘诪爪诪爪诐 讻谉 专"诇 砖讗讬谞讜 讻讜讘砖讜 讘讬讚讬讜 讗诇讗 砖注讜砖讛 讗讬讝讛 诪注砖讛 砖诪讜谞注 注诇讬讬转讜 诪爪讚 砖讛讜讗 诪爪诪爪诐 诇讜 诪拽讜诐 注诪讬讚转讜 砖诇讗 讬讜讻诇 诇爪讗转 诪砖诐 讜讻诇 砖讻谉 讗诐 讚讞驻讜 诇砖诐 砖讗讬谞讜 讬讻讜诇 诇注诇讜转 讜讻谉 讗诐 讛谞讬讞 讬讚讜 注诇 驻讬讜 讜讞讜讟诪讜 注讚 砖讛谞讬讞讜 诪驻专驻专 讜讻讬讜爪讗 讘讝讛 讗讘诇 讗诐 讚讞驻讜 讜讛讬讛 讬讻讜诇 诇注诇讜转 讜诇讗 注诇讛 讜诪转 驻讟讜专 讗注"驻 砖讛讜讗 讚讞驻讜 砖讬住讛 讘讜 讗转 讛讻诇讘 砖讬住讛 讘讜 谞讞砖 驻讟讜专 砖讗讬谉 讝讛 讗诇讗 讙专诪讗 讛砖讬讱 讘讜 谞讞砖 砖讛讜诇讬讻讜 讗爪诇讜 讜讛讙讬注 砖讬谞讬 讛谞讞砖 讘讘砖专讜 专' 讬讛讜讚讛 诪讞讬讬讘 砖诇讚注转讜 讗专住 谞讞砖 讘讬谉 砖讬谞讬讜 讛讜讗 注讜诪讚 讜讛专讙 讘讬讚讬诐 讛讜讗 讜讛谞讞砖 驻讟讜专 讜讞讻诪讬诐 驻讜讟专讬诐 诪驻谞讬 砖诇讚注转诐 讗专住 谞讞砖 诪注爪诪讜 讛讜讗 诪拽讬讗 讜诇讗 讘讬谉 砖谞讬讜 讛讜讗 讜谞诪爪讗 砖讗讬谞讜 讛讜专讙 讘讬讚讬诐 讘讛讙注转 砖讬谞讬讜 讘讘砖专讜 讜诇驻讬讻讱 诪砖讬讱 讘住讬讬祝 [驻讟讜专] 讜讛谞讞砖 讘住拽讬诇讛 讜讗注"驻 砖讘砖讜专 讛讗爪讟讚讬谉 讗诪专讜 砖驻讟讜专 讛讜讗讬诇 讜讗讞专讬诐 讛讙讬讞讜讛讜 讟注诐 讛讚讘专 诪驻谞讬 砖讛拽专谉 讛讜讗 讻讗专住 讘讬谉 讛砖谞讬诐 讛讗 讗诐 讛砖讬讱 讘讜 讗转 讛讻诇讘 讞讬讬讘 讜讛讻诇讘 讗讬谞讜 谞住拽诇 讜讛诇讻讛 讻讞讻诪讬诐 讜讗驻讬诇讜 砖讬住讛 讗注"驻 砖驻讟讜专 诪诪讬转转 讘讬转 讚讬谉 讞讬讬讘 讛讜讗 讘讬讚讬 砖诪讬诐 讜讬讚 讛诪诇讻讜转 专砖讗讛 诇讛专讙讜 讘讚讬谞讗 讚诪诇讻讜转讗 讗讜 讗驻讬诇讜 讘讬转 讚讬谉 讚专讱 讛讜专讗转 砖注讛 讗诐 专讗讜 讛注讜诇诐 爪专讬讱 诇讻讱 讜诇注谞讬谉 谞讝讬拽讬谉 讘注诇讬诐 诪砖诇诪讬诐.



讝讛讜 讘讬讗讜专 讛诪砖谞讛 讜讻诇讛 注诇 讛讚专讱 砖讘讗专谞讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讝讛 砖讘讬讗专谞讜 讘讘专讝诇 砖讻诇 砖讛专讙讜 讚专讱 讞讜讚讜 讗讬谉 讘讜 砖讬注讜专 讚讜讜拽讗 砖转讞讘讜 讘诪拽讜诐 砖讛谞拽讘 讻讚讬 诇讛诪讬转 讻讙讜谉 讘讜砖讟 讗讜 讘诇讘 讜讻讬讜爪讗 讘讗诇讜 讜砖诪讗 转讗诪专 讜讗祝 讘注抓 讻谉 讜讻诪讜 砖讗诪专讜 砖砖驻讚讜 讘讬讬讞讜专 砖诇 转讗讬谞讛 讜讚讗讬 讻讱 讛讜讗 讗诇讗 砖诪"诪 爪专讬讱 砖讬注讜专 讘注讘讬讛 诪讛 砖讗讬谉 讻谉 讘讘专讝诇:



讻砖诐 砖讘讬讗专谞讜 诇注谞讬谉 诪讬转讛 砖讛讻讜讘砖 讗转 讞讘专讜 诇转讜讱 讛诪讬诐 讞讬讬讘 讻讱 诇注谞讬谉 谞讝讬拽讬谉 讗诐 讻讘砖 讗转 讘讛诪转讜 砖诇 讞讘专讜 讘诪讬诐 讗讜 砖诪谞注 注诇讬讬转讛 讜诪转讛 讗讜 砖讛讬转讛 讛讘讛诪讛 讘讞诪讛 讜诪谞注转讛 砖诇讗 诇爪讗转 诪砖诐 讜诪转讛 诪转讜讱 讛讞讜诐 讞讬讬讘 诇砖诇诐 讜讻谉 讻诇 讻讬讜爪讗 讘讝讛 讜讬砖 驻讜住拽讬谉 砖讛讜讗 驻讟讜专 诪诪讛 砖谞讞诇拽讜 讘讝讜 专讘 讗讞讗 讜专讘讬谞讗 讜讛诇讻讛 讻讚讘专讬 讛诪讬拽诇 讜讗讬谞讜 讻诇讜诐 砖诇讗 谞讗诪专 讗诇讗 讘诪讞诇讜拽转 住转诐 讻诇讜诪专 专讘 讗讞讗 讜专讘讬谞讗 讞讚 讗诪专 讜讻讜' 讜讗谞讜 讗讜诪专讬诐 讛诇讻讛 讻讚讘专讬 讛诪讬拽诇 讜讛讜讗 专讘 讗讞讗 讗讘诇 讘讝讜 讛谞讝讻专 讘驻讬专讜砖 砖专讘讬谞讗 诪讞讬讬讘 诇讗 谞讻诇诇 讘讻诇诇 讝讛 讜诇讗 注讜讚 讗诇讗 砖讝讛讜 讚讬谞讗 讚讙专诪讬 讜讛诇讻讛 专讜讜讞讛 讘注谞讬谉 诪诪讜谉 诇讚讜谉 讚讬谞讗 讚讙专诪讬 讜诇讗 讛讜爪专讱 诇讘讗专 讚讬谉 讝讛 讗诇讗 诇讚注转 诪讬 砖讗讬谞讜 讚谉 讚讬谞讗 讚讙专诪讬 讜诪注转讛 讗祝 讻诇 讗讜转诐 砖讬转讘讗专讜 讘住诪讜讱 讘讗讚诐 诇驻讟讜专 讘谞讝讬拽讬谉 讞讬讬讘 诪讻讞 讚讬谞讗 讚讙专诪讬:





讬讚 专诪"讛

讗诪专 专"讬 讗诪专 专讘 讛诪砖讬讗 讘转讜 诇讝拽谉 讜讛诪砖讬讗 讗砖讛 诇讘谞讜 拽讟谉 砖讛讝拽谉 讜讛拽讟谉 讗讬谉 讘讛谉 讻讞 诇拽讬讬诐 诪爪讜转 注讜谞讛 讜谞砖讜转讬讛谉 谞讝拽拽讜转 诇讗讞专讬诐 讜讛诪讞讝讬专 讗讘讬讚讛 诇讻讜转讬 讘诪拽讜诐 砖讗讬谉 讞"讛 注诇讬讜 讛讻转讜讘 讗讜诪专 诇诪注谉 住驻讜转 讛专讜讛 讗转 讛爪诪讗讛 讛讝拽谉 讜讛拽讟谉 注诇 砖诐 砖讗讬谉 诪转讗讜讬谉 诇转砖诪讬砖 谞拽专讗讬谉 专讜讛 讻诪讬 砖谞驻砖讜 专讜讬讛 讻讙讜谉 专讜讛 砖砖讘注 诪讬诐 讜讗讬谞讜 诪转讗讜讛 诇砖转讜转 讜讛讗砖讛 砖讛讙讬注讛 诇注讜谞转 转砖诪讬砖 谞拽专讗转 爪诪讗讛 讜讛讬讬谞讜 讚讻转讬讘 诇诪注谉 住驻讜转 讛专讜讛 讗转 讛爪诪讗讛 讻诇讜诪专 砖诪爪专祝 讛专讜讛 讗转 讛爪诪讗讛 诪诇砖讜谉 注讜诇讜转讬讻诐 住驻讜 注诇 讝讘讞讬讻诐. (讬专诪讬讛 讝') 讜讻谉 讛诪讞讝讬专 讗讘讬讚讛 诇讻讜转讬 砖诪爪专祝 诪爪讜转 讛砖讘转 讗讘讚讛 诇讻讜转讬诐 砖讛谉 砖讘注讬诐 讜讗讬谉 诪转讗讜讬诐 诇讬讜爪专诐 讻讛砖讘转 讗讘讚讛 诇讬砖专讗诇 砖讛谉 爪诪讗讬谉 诇讬讜爪专诐 讜讻转讬讘 诇讗 讬讗讘讛 讻讜'. 讜讗讜转讘讬谞谉 讜讛诪砖讬讗 讗砖讛 诇讘谞讜 拽讟谉 诇讗讜 诪注诇讬讜转讗 讛讬讗 讜讛讗 转谞讬讗 讛讗讜讛讘 讗转 讗砖转讜 讻讙讜驻讜 讻诇讜诪专 砖讞住 注诇讬讛 讻诪讜 砖讛讜讗 讞住 注诇 讙讜驻讜 讗讘诇 讬转专 诪讙讜驻讜 诇讗 砖讬讬讱 诇诪讬诪专 砖讛专讬 讗讛讘讛 讚讘专 讛诪住讜专 诇诇讘 讛讬讗 讜讗讬谉 讗讚诐 讬讻讜诇 诇讗讛讘 讗转 讗讞专 讬转专 诪讙讜驻讜 讗讘诇 诇注谞讬谉 讻讬讘讜讚 讚讘专 砖讗讬驻砖专 讛讜讗 砖讛专讬 讬讻讜诇 诇讻讘讚讛 讬转专 诪讙讜驻讜 讘诪诇讘讜砖讬诐 砖谞讗讬诐 讬讜转专 诪砖诇讜. 讜讛诪讚专讬讱 讘谞讬讜 讜讘谞讜转讬讜 讘讚专讱 讬砖专讛 诪讝专讝谉 讘诪爪讜转 讜讘讬专讗转 讛诪拽讜诐. 讜讛诪砖讬讗谉 住诪讜讱 诇驻专拽谉 讻讚讬 砖诇讗 讬讘讜讗讜 诇讬讚讬 讞讟讗 注讘讬专讛 讻砖诪讙讬注讬谉 诇驻专拽谉. 注诇讬讜 讛讻转讜讘 讗讜诪专 讜讬讚注转 讻讬 砖诇讜诐 讗讛诇讱 讝讜 讗砖转讜 讗讬诪转讬 讗砖转讜 注诪讜 讘砖诇讜诐 讻砖讗讜讛讘讛 讻讙讜驻讜 讜诪讻讘讚讛 讬转专 诪讙讜驻讜 讜驻拽讚转 谞讜讱 诪讛 砖讘谞讜讱 讜讛讬讬谞讜 讘谞讬讜 讜讘谞讜转讬讜 讜诪讗讬 讜驻拽讚转 诇驻拽讚谉 讜诇砖讬诐 注讬谞讬讱 注诇 讚专讻讬讛谉 讻讚讬 诇讛讚专讬讻诐 讘讚专讱 讬砖专讛 讜诇讗 转讞讟讗 讻诪砖诪注讜 讜讗诪讬诇讬 讚讙讜驻讬讛 拽讗 诪讝讛专 诇讬讛 讗讬 谞诪讬 讛讻讬 拽讗诪专 讜诇讗 转讞讟讗 讻讬讜谉 砖注砖讬转 讻谉 谞讬爪诇转 诪谉 讛讞讟讗. 拽转谞讬 诪讬讛转 住诪讜讱 诇驻讬专拽谉 讜讗注"讙 讚拽讟谞讬诐 谞讬谞讛讜. 讜诪驻专拽讬谞谉 住诪讜讱 诇驻讬专拽谉 砖讗谞讬 讚诇讗 住讙讬讗 讚诇讗 讞讝讜 诇转砖诪讬砖 讻诇 讚讛讜. 讜讗讬转 讚讗诪专讬 讚讻讬讜谉 讚住诪讜讱 诇驻讬专拽谉 讛讜讗 诪砖讜诐 砖谞讛 讗讜 讞爪讬 砖谞讛 讗讬谞讛 诪讝谞讛 注诇讬讜 讗诇讗 诪诪转谞转 诇讜 诪注讟 注讚 砖讬讙讚讬诇:



转谞讜 专讘谞谉 讛讗讜讛讘 讗转 砖讻谞讬讜 讻讜' 注诇讬讜 讛讻转讜讘 讗讜诪专 讻讜' 讛谞讬 讻讜诇讛讜 诪注讬谉 讙"讞 谞讬谞讛讜 讜讻诇讛讜 讻转讬讘讬 讘拽专讗讬 讚诇注讬诇 诪讛讗讬 讛诪拽专讘 讗转 拽专讜讘讬讜 讜讛谞讜砖讗 讗转 讘转 讗讞讜转讜 转专讜讬讬讛讜 谞驻拽讬 诇谉 诪讚讻转讬讘 讜诪讘砖专讱 诇讗 转转注诇诐 讜讛讬讬谞讜 讟注诪讗 讚谞拽讟 讘转 讗讞讜转讜 砖讗讬谉 诇讱 讘拽专讜讘讜转讬讜 砖诪讜转专转 诇讬谞砖讗 诇讜 拽专讜讘讛 诇讜 诪讘转 讗讞讜转讜 讜讘转 讗讞讬讜 讗诇讗 砖讘转 讗讞讜转讜 注诇讜讘讛 诪讘转 讗讞讬讜 诪驻谞讬 砖讛讗砖讛 注诇讜讘讛 讬讜转专 诪谉 讛讗讬砖 诇驻讬讻讱 讙诪讬诇讜转 讞住讚 讚谞讬砖讜讗讬 讘转 讗讞讜转讜 注讚讬驻讗 诪讘转 讗讞讬讜 讜讛讗讜讛讘 讗转 砖讻谞讬讜 谞诪讬 诪讛讻讗 谞驻拽讗 诇谉 讚讻讬讜谉 讚专讘讬' 讛诪拽专讘 讗转 拽专讜讘讬讜 讛专讬 砖讻谞讬讜 讘讻诇诇 讚讻转讬讘 讟讜讘 砖讻谉 拽专讜讘 诪讗讞 专讞讜拽 讜讛诪诇讜讛 住诇注 诇注谞讬 讘砖注转 讚讜讞拽讜 讚讻转讬讘 讛诇讗 驻专讜住 诇专注讘 诇讞诪讱 讜注谞讬讬诐 诪专讜讚讬诐 转讘讬讗 讘讬转 讻讬 转专讗讛 注专讜诐 讜讻住转讜. 讜讗讬转 讚讗诪专讬 讚讛讗讬 讚谞拽讟 讘转 讗讞讜转讜 诇驻讬 砖专讜讘 讘谞讬诐 讚讜诪讬诐 诇讗讞讬 讛讗诐. 讜诇讗讜 诪讬诇转讗 讛讬讗 讞讚讗 讚讻讜诇讛 诪讬诇转讗 诪砖讜诐 讙诪讬诇讜转 讞住讚讬诐 谞拽讬讟 诇讛 讜转讜 讗讚谞住讬讘 讘转 讗讞讜转讜 诇谞住讜讘 讗讞专讬转讬 讚诪注诇讜 讗讞讬 讚讬讚讛 讟驻讬 诪讬谞讬讛 讚讬讚讬讛:



转谞讜 专讘谞谉 讘讗砖 讬砖专驻讜 讻讜' 讜讚讬讬拽讬谞谉 诪讗讬 讘讬谞讬讬讛讜 讚注诇 讻专讞讬讱 专讘讬 讬砖诪注讗诇 讜专讘讬 注拽讬讘讗 诇讗讜 讘注讬拽专 讚讬谞讗 驻诇讬讙讬 讚专' 讬砖诪注讗诇 住讘专 讗讞转 诪讛谉 谞砖专驻转 讜专' 注拽讬讘讗 住讘专 砖转讬讛谉 谞砖专驻讜转 讚讘诪讗讬 讗讬 讘讗砖转讜 讜讞诪讜转讜 讘讛讗 诇讬诪讗 专"注 砖转讬讛谉 谞砖专驻讜转 讗砖转讜 诪讗讬 注讘讚讗 讜讗讬 讘讞诪讜转讜 讜讗诐 讞诪讜转讜 讘讛讗 诇讬诪讗 专' 讬砖诪注讗诇 讗讜转讜 讜讗转 讗讞转 诪讛谉 讛讗 讜讚讗讬 转专讜讬讬讛讜 讘砖专讬驻讛 谞讬谞讛讬 讻讚讚专砖讬谞谉 讘专讬砖 驻专拽讬谉 诪谞讬谉 诇注砖讜转 诇诪讟讛 讻诇诪注诇讛 讗诇讗 注诇 讻专讞讬讱 讚讻"注 讞诪讜转讜 讜讗诐 讞诪讜转讜 讘砖专讬驻讛 讜讗诐 讻谉 讘诪讗讬 驻诇讬讙讬 讗诪专 讗讘讬讬 诪砖诪注讜转 讚讜专砖讬谉 讗讬讻讗 讘讬谞讬讬讛讜 讻诇讜诪专 诪专 住讘专 讛讻讬 注讚讬祝 讟驻讬 诇诪讚专砖 讜诪专 住讘专 讛讻讬 注讚讬祝 讟驻讬 诇诪讚专砖 专' 讬砖诪注讗诇 诪讜拽讬诐 诇讬讛 诇拽专讗 讘讗砖转讜 讜讞诪讜转讜 讜诪讛砖转讗 注诇 讻专讞讬讱 诪讗讬 讗转讛谉 讗转 讗讞转 诪讛谉 砖谞讘注诇讛 讘讗讬住讜专 讜讛讬讬谞讜 讞诪讜转讜 讗讘诇 讗诐 讞诪讜转讜 诇专' 讬砖诪注讗诇 诇讗 讻转讬讘讗 讘讛讚讬讗 讗诇讗 诪讚专砖讗 拽讗 讗转讬讗 讻讚转谞讬讗 讘专讬砖 驻专拽讬谉 诪谞讬谉 诇注砖讜转 诇诪讟讛 讻诇诪注诇讛 讻讜' 讜专讘讬 注拽讬讘讗 诪砖诪注 诇讬讛 讗转讛谉 讗转 砖转讬讛谉 讚讜拽讗 讛讬诇讻讱 爪专讬讱 诇讗讜拽讜诪讬 诇拽专讗讬 讚讗砖讛 讜讗转 讗诪讛 讘讞诪讜转讜 讜讗诐 讞诪讜转讜 讚拽讬讬诪谉 转专讜讬讬讛讜 注诇讬讛 讘讗讬住讜专 砖专讬驻讛 讜拽讗诪专 专讞诪谞讗 讚讗讬 讘讗 注诇 砖转讬讛谉 讬砖专驻讜 讗讜转讜 讜讗转 砖转讬讛谉 讜讗诐 讞诪讜转讜 讛讻讗 讻转讬讘讗. 专讘讗 讗诪专 讞诪讜转 砖讘讗 注诇讬讛 诇讗讞专 诪讬转转 讗砖转讜 讗讬讻讗 讘讬谞讬讬讛讜 讻诇讜诪专 诇注讜诇诐 讗讬诪讗 诇讱 诇讗 砖谞讗 专' 讬砖诪注讗诇 讜诇讗 砖谞讗 专讘讬 注拽讬讘讗 转专讜讬讬讛讜 讛讗讬 讗砖讛 讜讗诪讛 讚拽专讗 讘讗砖转讜 讜讞诪讜转讜 诪讜拽诪讬 诇讛 讜讚讻讜诇讬 注诇诪讗 讞诪讜转讜 讘砖专讬驻讛 讜讗砖转讜 诪讜转专转 讜讛讗讬 讗转 砖转讬讛谉 讚拽讗诪专 专讘讬 注拽讬讘讗 诇讗讜 诇诪讬诪专讗 讚转专讜讬讬讛讜 讘砖专讬驻讛 讗诇讗 讘讛讗 拽讗 诪讬驻诇讙讬 专讘讬 讬砖诪注讗诇 住讘专 讗讜转讜 讜讗转 讗讞转 诪讛谉 讻诇讜诪专 讗注"讙 讚诇讬转讬讛 诇讗砖转讜 讘讞讬讬诐 诪讬讞讬讬讘 讗讞诪讜转讜 讜专讘讬 注拽讬讘讗 讚专讬砖 讗讜转讜 讜讗转 砖转讬讛谉 讻诇讜诪专 诇讗 诪讬讞讬讬讘 注讚 讚讗讬转讬谞讛讜 诇转专讜讬讬讛讜 讘讞讬讬' 讜讗诐 讘讗 注诇 讞诪讜转讜 诇讗讞专 诪讬转转 讗砖转讜 讗讬谉 讻讗谉 注讜谞砖 砖专讬驻讛 讗诇讗 讘讗讬住讜专讗 讘注诇诪讗 讻讚讘注讬' 诇诪讬诪专 拽诪谉 讗讘诇 讗诐 讞诪讜转讜 讚讻讜诇讬 注诇诪讗 诇讗 讻转讬讘讗 讛讻讗 讗诇讗 诪讚专砖讗 讗转讬讗. 讜拽讬"诇 讻专讘讗 讜讗诇讬讘讗 讚专讘讬 注拽讬讘讗 讗诇讗 诪讬讛讜 爪专讬讻讬谞谉 诇讘专讜专讬 诇讱 讚讛讗讬 讚讗诪专 专讘讗 讞诪讜转 诇讗讞专 诪讬转讛 诇专讘讬 注拽讬讘讗 讘讗讬住讜专讗 讘注诇诪讗 诇讗讜 诇诪讬诪专讗 讘诇讗讜 讜讻专转 讚诪讛讬讻讗 转讬驻讜拽 诇讬 讗讬 诪讻专转 讚注专讬讜转 讛转诐 诇讗 讻转讬讘讗 讞诪讜转 讻诇诇 讜讗讬 诪讙讝讬专讛 砖讜讛 讚讝诪讛 讝诪讛 讻讬 讻转讬讘讗 讝诪讛 讚砖专讬驻讛 讘讞讬讬 讗砖转讜 讻转讬讘讗 讜讗"讻 讻讬 讬诇驻转 诇讛 讗讝讛专讛 讜讻专转 谞诪讬 诪讛转诐 诇讗 转讬诇驻讬谞讛讜 讗诇讗 讘讞讬讬 讗砖转讜 讜讻讬 转讬诪讗 讗"讻 诪讗讬 讗讬住讜专讗 讗讬讻讗 讗讬讻讗 讚拽讗讬 讘讗专讜专 讚讻转讬讘 讗专讜专 砖讜讻讘 注诐 讞讜转谞转讜 讜讛转诐 讞诪讜转讜 住转诪讗 讻转讬讘 讜讗讬讻讗 诇诪讬诪专 讚讻讬 诪讬注讟讛 拽专讗 诇讞诪讜转 诇讗讞专 诪讬转讛 诪砖专讬驻讛 讗讘诇 诪诇讗讜 讜讻专转 诇讗 诪讬注讟讛 讜讻讬 转讬诪讗 诪谞讗 转讬转讬 诇讬 讛讗 拽专讗 讚讬诇驻讬' 诪讬谞讬讛 讞诪讜转讜 讻讬 讻转讬讘 讘讞讬讬 讗砖转讜 讻转讬讘 诇讗 专讬砖讗 讚拽专讗 讚讗转讬 诪讬谞讬讛 讙讝专讛 砖讜讛 诪砖诪注 讘讬谉 诪讞讬讬诐 讘讬谉 诇讗讞专 诪讬转讛 讚讻转讬讘 讜讗讬砖 讗砖专 讬拽讞 讗转 讗砖讛 讜讗转 讗诪讛 讝诪讛 讛讬讗 讻诇讜诪专 讜讛专讬 讛讜讗 讞讬讬讘 注诇讬讛谉 讻讘转 讗砖转讜 砖谞讗诪专 讘讛 讝诪讛 讜讛讚专 讻转讬讘 讘讗砖 讬砖专谞驻讜 讗讜转讜 讜讗转讛谉 讻诇讜诪专 讜讗诐 砖转讬讛谉 拽讬讬诪讜转 转砖专祝 讞诪讜转讜 讜讗砖转讻讞 讚讻讬 诪讬注讟讛 拽专讗 诇讞诪讜转 诇讗讞专 诪讬转讛 诪砖专讬驻讛 讘诇讞讜讚 讛讜讗 讚诪讬注讟讛 讜讛讗讬 讚讗诪专讬谞谉 讘讗讬住讜专讗 讘注诇诪讗 诇讗讜 诇诪注讜讟讬 诇讗讜 讜讻专转 拽讗诪专讬谞谉 讗诇讗 诇讗讜 讜讻专转 诇讙讘讬 诪讬转转 讘"讚 讗讬住讜专讗 讘注诇诪讗 拽专讬 诇讬讛 讜讚诪讬讗 诇讛讛讬讗 讚讗诪专讬谞谉 讘拽讬讚讜砖讬谉 讘驻专拽 讛讗讜诪专 诇讞讘讬专讜 (住"讘.) 讗诐 诇讗 砖讻讘 讛讬谞拽讬 讜讗诐 砖讻讘 诇讗 讛讬谞拽讬 谞"讗 讜诇讗 讞谞拽讬 讗诇讗 讗讬住讜专讗 讘注诇诪讗 讜诪砖诪注 讗诐 砖讻讘 诇讗 (讛谞拽讬) [讞谞拽讬] 讘诪讬 讛诪专讬诐 讜诇讗 讛谞拽讬 诇讙诪专讬 讗诇讗 讗讬住讜专讗 讘注诇诪讗 讻诇讜诪专 转注诪讜讚 讘讗讬住讜专讗 讚讛讬讬谞讜 诇讗讜 讜讻专转 讜诇讗 转谞拽讬 讙讜驻讛 诪讬讚 讘诪讬 讛诪专讬诐 拽诪"诇 讛谞拽讬 讗诇诪讗 讻专转 讛讗诪讜专 讘转讜专讛 讗讬住讜专讗 讘注诇诪讗 诪讬拽专讬 讛讜讗讬诇 讜讗讬谉 谞驻专注讬诐 诪诪谞讜 诪讬讚 讛讻讗 谞诪讬 讙讘讬 讞诪讜转 讻专转 讜诇讗讜 拽专讬 讗讬住讜专讗 讘注诇诪讗 讜诪讬诇转讗 爪专讬讻讗 注讬讜谞讗:



诪转谞讬' 讜讗诇讜 讛谉 讛谞讛专讙讬谉 住诇讬拽 诪谞砖专驻讬谉 讜诪驻专砖 谞讛专讙讬谉 诇讗住讜拽讬 讗专讘注 诪讬转讜转 讚转讗谞讬 诇讛讜 诪注讬拽专讗 讘驻专拽 讗专讘注 诪讬转讜转 讜讛讬讬谞讜 讚拽转谞讬 讜讗诇讜 讛谉 讛谞讛专讙讬谉 讜住转诐 讛专讙 讘住讬讬祝 诪砖诪注 讻讚拽转谞讬 诇讛 讘驻专拽 讗专讘注 诪讬转讜转 (住谞讛讚专讬谉 谞"讘:) 诪爪讜转 讛谞讛专讙讬谉 讻讜' 讛专讜爪讞 讜讗谞砖讬 注讬专 讛谞讚讞转 注讬专 讛谞讚讞转 讚讻转讬讘 诇驻讬 讞专讘 专讜爪讞 讚讻转讬讘 讙讘讬 注讘讚讜 谞拽诐 讬谞拽诐 讜转谞讬讗 谞拽讬诪讛 讝讜 讗讬谞讬 讬讜讚注 诪讛 讛讬讗 讻砖讛讜讗 讗讜诪专 讜讛讘讗转讬 注诇讬讻诐 讞专讘 讛讜讬 讗讜诪专 谞拽讬诪讛 讝讜 讞专讘 讗砖讻讞谉 注讘讚 讘专 讞讜专讬谉 诪谞讗 诇谉 拽诇 讜讞讜诪专 拽讟诇 注讘讚讗 讘住讬讬祝 讘专 讞讜专讬谉 讘讞谞拽 讜讻讜诇讛 讻讚诪驻专砖 诇讛 讘驻专拽 讗专讘注 诪讬转讜转. 专讜爪讞 砖讛讻讛 讗转 专注讛讜 讘讗讘谉 讗讜 讘讗讙专讜祝 讜讻讘砖 注诇讬讜 讻讜' 讻诇讜诪专 讗注"驻 砖讛讬讛 诪讜讟诇 讘诪讬诐 讗讜 讘讗讜专 拽讜讚诐 诇讻谉 讻讬讜谉 砖讘讗 讝讛 讜转拽驻讜 砖诐 讜诇讗 讛讬讛 讬讻讜诇 诇注诇讜转 诪砖诐 诪砖讻讘砖讜 讞讬讬讘. 讚讞驻讜 讻讜'. 住讬驻讗 谞诪讬 专讘讜转讗 拽诪"诇 砖讗注"驻 砖讛讬讛 注讜诪讚 讞讜抓 诇诪讬诐 讜诇讗讜专 讜讘讗 讝讛 讜讚讞驻讜 诇转讜讱 讛诪讬诐 讗讜 诇转讜讱 讛讗讜专 讻讬讜谉 砖讛讬讛 讬讻讜诇 诇注诇讜转 诪砖诐 讜诇讗 注诇讛 驻讟讜专 讚诇讗讜 讙讬专讬 讚讬讚讬讛 讗讛谞讜 讘讬讛. 砖讬住讛 讘讜 讗转 讛讻诇讘 砖讬住讛 讘讜 讗转 讛谞讞砖 砖讬住讛 诇砖讜谉 讙讬专讛 驻讟讜专 讚讙专诪讗 讘注诇诪讗 讛讜讗. 讛砖讬讱 讘讜 讗转 讛谞讞砖 砖讗讞讝 专讗砖讜 砖诇 谞讞砖 讜谞注抓 砖讬谞讬讜 讘讘砖专讜 砖诇 讞讘讬专讜 专' 讬讛讜讚讛 诪讞讬讬讘 讜讞讻诪讬诐 驻讜讟专讬谉 讜讘讙诪专讗 诪驻专砖 讘诪讗讬 驻诇讬讙讬:



讗诪专 砖诪讜讗诇 诪驻谞讬 诪讛 诇讗 谞讗诪专讛 讬讚 讘讘专讝诇 讻诪讜 砖谞讗诪专 讘讗讘谉 讘讗讘谉 讬讚 讚诪砖诪注 讗讘谉 砖讬讜讻诇 诇讗讞讜讝 讘讛 讜讬讻讛讜 讘讛 讻砖讛讬讗 讘讬讚讜 砖谞诪爪讗 诪拽爪转讛 讘讬讚讜 讜诪拽爪转讛 讘讜诇讟 诪讞讜抓 讜诇砖讜谉 讛讻讗讛 讛讻讬 诪砖诪注 讜讗诐 讛讬转讛 拽讟谞讛 诪讗讚 讗讬谞讜 诪转 讘讛 砖讛专讬 讗讬谉 讘讜诇讟 诪诪谞讛 讗诇讗 讚讘专 诪讜注讟 砖讗讬谉 讘讜 砖讬注讜专 诪讬转讛 讗讘诇 讛讘专讝诇 讗驻讬诇讜 讗讬谉 讘讜诇讟 讛讬诪谞讛 讗诇讗 讻诇 砖讛讜 讬砖 讘讜 砖讬注讜专 诪讬转讛 诇驻讬讻讱 诇讗 谞讗诪专 讘讜 讬讚 砖讛专讬 讬讻讜诇 诇谞注爪讜 讘讘砖专讜 讘诇讗 讗讞讬讝讛. 转谞讬讗 专' 讗讜诪专 讙诇讜讬 讜讬讚讜注 讻讜' 诇驻讬讻讱 谞转谞讛 讘讜 转讜专讛 砖讬注讜专 讻诪讜 砖谞讗诪专 讘讗讘谉 讗砖专 讬诪讜转 讘讛 讜讚讜拽讗 讚讘专讝讬讛 诪讘专讝 诇砖讜谉 谞拽讘 诇砖讜谉 讘专讝讗 讚讞讘讬转讗 讗讘诇 讗诐 讛讻讛讜 讘讘专讝诇 诇讗专讻讜 讛专讬 讛讜讗 讻讗讘谉 讜砖讬注讜专讗 讘注讬 砖诇讗 讛讞诪讬专讛 转讜专讛 讘讘专讝诇 讗诇讗 诪驻谞讬 砖驻讬讜 讞讚 讜讬讻讜诇 诇转讞讘讜 讘诇讘讜 讗讜 讘讜砖讟讜 讜诪转:



驻讬住拽讗 讻讘砖 注诇讬讜 讻讜' 专讬砖讗 专讘讜转讗 拽诪"诇 讻讜' 讻诇讜诪专 讛讗 讚拽转谞讬 专讬砖讗 讙讘讬 讞讬讜讘讗 讻讘砖 注诇讬讜 讜住讬驻讗 讙讘讬 驻讬讟讜专讗 讚讞驻讜 诇讗讜 讚讜拽讗 讛讜讗 讗诇讗 讛讜讗 讛讚讬谉 讚专讬砖讗 讛讬讻讗 讚讚讞驻讜 讜讗讬谞讜 讬讻讜诇 诇注诇讜转 讚讞讬讬讘 讜讙讘讬 住讬驻讗 谞诪讬 讛讜讗 讛讚讬谉 讛讬讻讗 讚讻讘砖 注诇讬讜 讜讬讻讜诇 诇注诇讜转 讚驻讟讜专 讜讛讗讬 讚谞拽讟 专讬砖讗 讻讘砖 注诇讬讜 讜住讬驻讗 讚讞驻讜 专讬砖讗 专讘讜转讗 拽诪"诇 讻讜' 驻砖讜讟讛 讛讬讗 讜讻讘专 驻专讬砖谞讗 讘诪转谞讬'. 讻讘砖 诪谞讗 诇谉 讗诪专 砖诪讜讗诇 讚讗诪专 拽专讗 讗讜 讘讗讬讘讛 讗讜 诇专讘讜转 讗转 讛诪爪诪爪诐 讜讛讬讬谞讜 讻讘砖 讻诇讜诪专 砖转讜拽驻讜 讘诪拽讜诐 砖讛讜讗 注讜诪讚 讘讜 讘讻讬讜谉 讻讚讬 砖诇讗 讬讝讜讝 诇讻讗谉 讜诇讻讗谉 诪诇砖讜谉 诪爪诪爪诐 讜讗诪专讬谞谉 讘讘"拽 (诇'.) 诪爪诪爪诐 诪"讟 驻讟讜专 砖讗讬谉 讚专讻谉 砖诇 讘谞讬 讗讚诐 诇讛转讞讻讱 讘讻转诇讬诐. 讜诪爪诪爪诐 诇注谞讬谉 谞讝拽讬谉 驻诇讬讙讬 讘讛 专讘 讗讞讗 讘专 专讘 讜专讘讬谞讗 专"讗 驻讟专 讜专讘讬谞讗 诪讞讬讬讘 专讘讬谞讗 诪讞讬讬讘 拽"讜 诪专讜爪讞 讜诪讛 专讜爪讞 砖诇讗 注砖讛 讘讜 砖讜讙讙 讻诪讝讬讚 讜讗讜谞住 讻专爪讜谉 诇注谞讬谉 讞讬讜讘 诪讬转讛 讞讬讬讘 讘讜 讗转 讛诪爪诪爪诐 讻讚讬诇驻讬谞谉 诇注讬诇 谞讝拽讬谉 砖注砖讛 讘讛谉 砖讜讙讙 讻诪讝讬讚 讜讗讜谞住 讻专爪讜谉 讛讬讻讗 讚注讘讚 诪注砖讛 讘讬讚讬诐 讜谞驻拽讗 诇谉 讘驻专拽 (讗专讘注讛 讗讘讜转) [讻讬爪讚 讛专讙诇] 诪拽专讗 讬转讬专讗 讚驻爪注 转讞转 驻爪注 讗讬谞讜 讚讬谉 砖讬讞讬讬讘 讘讛谉 讗转 讛诪爪诪爪诐 专讘 讗讞讗 讘专 专讘 驻讟专 讗诪专 拽专讗 诪讜转 讬讜诪转 讛诪讻讛 讻讜' 住讜驻讬讛 讚拽专讗 讚讗讜 讘讗讬讘讛 讚专讘讬谞谉 诇注讬诇 诪爪诪爪诐 诪讬谞讬讛 讛讜讗 讜讗诪专 拽专讗 专讜爪讞 讛讜讗 诪讬注讜讟讗 诇诪注讜讟讬 谞讝拽讬谉 诪讞讬讜讘讗 讚诪爪诪爪诐 讜拽讬"诇 讻专讘讬谞讗 讚讘转专讗 讛讜讗:





诪讛专砖"讗 - 讞讬讚讜砖讬 讛诇讻讜转

讘驻讬专砖"讬 讘讚"讛 讜诇专讘讬 注拽讬讘讗 讻讜' 讻讙讜谉 诇拽讞 讗转 讗砖讛 讜讗转 讗诪讛 讜讗诐 讗诪讛 注讻"诇 诪驻讬专讜砖讜 讚讛讻讗 谞专讗讛 讚驻讬专讜砖 讗砖讛 讜讗诪讛 讚拽专讗 讗讬讬专讬 讘讗砖转讜 讜讗诪讛 诪诪砖 讜讗转讛谉 诇讗 拽讗讬 注诇讬讬讛讜 讗诇讗 讗讗诪讛 讜讗讗诐 讗诪讛 讗讘诇 专砖"讬 讘讞讜诪砖 诇讗 驻讬专砖 讻谉 讗诇讗 讚诇驻讬 讚专砖 讝讛 讬讛讬讛 讗砖讛 讜讗诪讛 讚拽专讗 转专讜讬讬讛讜 讘讗讬住讜专 讚讛讬讬谞讜 讗诪讛 讜讗诐 讗诪讛 讜讗转讛谉 注诇讬讬讛讜 砖驻讬专 拽讗讬 讜拽"诇:


讘讚"讛 诇讗 谞讗诪专 讬讚 讻讜' 讚讘注讬谞谉 砖讬注讜专讗 讗讘诇 讘讘专讝诇 讻转讬讘 讻讜' 注讻"诇 讗讘诇 讘讞讜诪砖 驻讬专砖 专砖"讬 讚诪驻讬拽 讛讱 讚专砖讛 诪讗砖专 讬诪讜转 注"砖 讜讛讜讗 注"驻 [讛住驻专讬] 讜注讬讬谉 讘专讗"诐:


转讜住' 讘讚"讛 专讜爪讞 讻讜' 讗讬 讚诇讗 砖讻讬讞讬 专讘讬诐 讗谞讜住 讛讜讗 讻讜' 注讻"诇 诇讻讗讜专讛 拽砖讛 诪讛 讛讘讬讗讜 专讗讬讬讛 讚诇注谞讬谉 讞讬讜讘 谞讝拽讬谉 诇讬讻讗 专讗讬讬讛 诪讛转诐 讜诇注谞讬谉 专爪讬讞讛 诪讛 爪专讬讱 专讗讬讬讛 讚讜讚讗讬 讗讜谞住 驻讟讜专 诪诪讬转讛 讘专讜爪讞 讜讬砖 诇讜诪专 讚诇注谞讬谉 驻讟讜专 诪讙诇讜转 诪讬讬转讬 专讗讬讬讛 诪讛转诐 讜讗讜谞住 讻专爪讜谉 谞诪讬 讚拽讗诪专 讛讻讗 讚诇讗 注砖讛 讻谉 讘专讜爪讞 讛讬讬谞讜 谞诪讬 诇注谞讬谉 讙诇讜转 讚诇注谞讬谉 诪讬转讛 讻讘专 讗诪专 讚诇讗 注砖讜 讘讜 砖讜讙讙 讻诪讝讬讚 讜拽"诇:





诪讛专砖"讗 - 讞讬讚讜砖讬 讗讙讚讜转

讛诪砖讬讗 讘转讜 诇讝拽谉 讻讜' 诇诪注谉 住驻讜转 讙讜'. 注讬讬谉 驻讬专砖"讬 讘讗讜专讱 讜诇讬 谞专讗讛 诇驻专砖 注"驻 诪"砖 讗讘专 讬砖 讘讗讚诐 诪砖讘讬注讜 专注讘 诪专注讬讘讜 砖讘注 讚讛讬讬谞讜 砖讛讬讗 诪讜住讬祝 讜诪注讜专专 诇讜 转讗讜讛 讬转讬专讛 注诇 讬讚讬 讟注诐 讘讬讗讛 讜讻谉 讘转讜 讛讙讚讜诇讛 讟专诐 砖讬讜讚注转 讟注诐 讘讬讗讛 讗讬谞讛 诪转讗讜讛 讻诇 讻讱 讜讻砖诪砖讬讗讛 诇讝拽谉 讗讜 诇拽讟谉 讜讛讬讗 讟讜注诪转 讟注诐 讘讬讗讛 诪讜住讬祝 讜诪注讜专专 诇讛 转讗讜讛 讬转讬专讛 讜诇驻讬 砖讗讬谞讛 诪拽讘诇转讜 诇讝拽谉 讜诇拽讟谉 诪讝谞讛 注诇讬讜 讜讛专讬 讝讛 诪诪砖 诇诪注谉 住驻讜转 讛专讜讛 砖讛讬转讛 砖讘注讛 讜专讜讛 诪转砖诪讬砖 讗转 讛爪诪讗讛 砖诪讜住讬祝 诇讛 转讗讜讛 讜爪诪讗讛 诇转砖诪讬砖 注"讬 砖讛砖讬讗讛 诇讝拽谉 讜诇拽讟谉:


砖诐 讛讗讜讛讘 讗转 讗砖转讜 讻讜' 讜讛讗讜讛讘 讗转 砖讻讬谞讬讜 讻讜' 诪讘讜讗专 讘讬讘诪讜转 驻专拽 讛讘讗 注诇 讬讘诪转讜 讜注"砖:





讞讻诪转 砖诇诪讛

专砖"讬 讘讚"讛 专讜讛 讗转 讻讜' 诇讚讘专 讝拽谉 讻讜' 砖讘注 讜讻谉 讙讚讜诇讛 诇拽讟谉 讜讛诪讞讝讬专 讻讜' 注诇讬讛诐 专讜讛 讻讜' 讛讚"讗:


讘讚"讛 转拽专讗 讜讛' 讻讜' 驻专讜住 诇专注讘 诇讞诪讱 讜注谞讬讬诐 诪专讜讚讬诐 转讘讬讗 讘讬转 讻讬 转专讗讛 注专讜诐 讜讻住讬转讜 讻爪"诇 讜讛讚"讗 讜讛住"讚:


讘讚"讛 诇专讘讬 讬砖诪注讗诇 讻讜' 诪讚专砖讗 讚讝诪讛 讗转讬讗 讻讜' 讻爪"诇:


讘讚"讛 讛砖讬讱 砖讗讞讝 讻讜' 砖诇 讞讘讬专讜 讛住"讚:


转讜住' 讘讚"讛 讜讛诪诇讜讛 住诇注 讻讜' 爪专讜转 专注讜转 讝讛 讛诪诪爪讬讗 讻讜' 讻爪"诇:


讘讚"讛 专讜爪讞 讻讜' 讜讻讙讜谉 讗驻讬诇讛 讜拽专谉 讝讜讬转 讻讜' 讻爪"诇:





专砖"砖

转讚"讛 讜讛诪诇讜讛. 讜讗诐 讻讜' 讛讬讜 诪谞讬讞讬谉 讗讜转讜. 讻爪"诇:



讘诪砖谞讛 专讜爪讞 砖讛讻讛 讗"专 讘讗讘谉 讻讜'. 谞专讗讛 讚讞砖讬讘 讻讗谉 讻讜诇讛讜 讚"诪 讘"讚. 讗讘谉 讛讜讗 住拽讬诇讛 讘专讝诇 住讬讬祝 诪讬诐 讞谞拽 讗讜专 砖专驻讛. 讜讗砖诪注讬谞谉 讚诇讗 谞讛专讙 讘讗讜转讜 诪讬转讛 砖讛专讙 讚住"讚 讚谞讬诇祝 拽"讜 诪注讚讬诐 讝讜诪诪讬谉 注讬讬谉 诪讻讜转 (讘 讘) 讘转讜住':





讛讙讛讜转 讬注讘"抓

讙诪专讗 讝讛 讛诪砖讛讗 讘转讜 讘讜讙专转. 谞"讘 讝讛讜 讗诐 诪讜爪讗 诇讛砖讬讗讛 讘诇讗 谞讚讜谞讬讗:


砖诐 讛诪砖讬讗 讗转 讘转讜 诇讝拽谉 讻讜'. 谞"讘 爪"注 砖讗讬谉 谞讝讛专讬诐 讘讝讛 讜谞"诇 砖讗讬谉 驻讬专讜砖 讝拽谉 诇注谞讬谉 讝讛 讘谉 砖砖讬诐 [讻诪"砖 住驻"讛 讚讗讘讜转] 讗诇讗 讻诇 砖讗讬谉 诇讜 讙讘讜专转 讗谞砖讬诐 讗讘诇 讻诇 砖讬砖注谉 注诇 讘讬转讜 讜讬注诪讜讚 讜诪讜诇讬讚 讜住讬诪谞讬讜 讘驻"拽 讚讞讜诇讬谉 [讻讚:] 讚讛讬讬谞讜 讬诇讚 谞讜砖讗 讗驻讬诇讜 讘转讜诇讛 讜讗讬谞讜 讞讜砖砖. 讙诐 讝讛 砖讗诪专讜 讘转讜 讜讚讗讬 诇讗 讘讻诇 讘转 讗诪专讜 讗诇讗 讘转讜 谞注专讛 讚专诪讬讗 注诇讬讛 拽专讜讬讛 讘转讜 讜讗诐 讛讜讗 诪砖讬讗讛 注诇 讻专讞讛 注诇 讝讛 讛讚讘专讬诐 讗诪讜专讬诐 讗讘诇 讗诐 注讜砖讛 诪讚注转讛 讜讗讞专 砖讛讙讬注讛 诇驻专拽讛. 讻"砖 讛讘讜讙专转 砖专砖讗讛 诇讛谞砖讗 诇诪讬 砖转专爪讛 讗讘诇 讛讘注讜诇讛 讗祝 讗诐 讛讬讗 讬诇讚讛 谞专讗讛 驻砖讜讟 砖讗讬谞讛 讘讻诇诇 讝讛 砖讗诐 专讜爪讛 讛讬讗 讘讜 讗"爪 诇讞讜砖 诇讗 讛讜讗 讜诇讗 讛讬讗:





讘谉 讬讛讜讬讚注

讗指诪址专 专址讘 讻旨址讛植谞指讗 诪执砖旨讈讜旨诐 专址讘旨执讬 注植拽执讬讘指讗: 讗值讬讝侄讛讜旨 注指谞执讬 专指砖讈指注 注指专讜旨诐? 讝侄讛 讛址诪旨址砖讈职讛侄讛 讘旨执转旨讜止 讘旨讜止讙侄专侄转 (讜讬拽专讗 讬讟, 讻讟). 驻讬专砖 专砖"讬 砖诪砖讛讗 讗讜转讛 讘砖讘讬诇 诪诇讗讻讛. 讜讬砖 诇讛讘讬谉 诪讛 注专诪讛 注讜砖讛 讘砖讛讬讬讛 讝讜? 讜谞专讗讛 诇讬 讘住"讚 讻砖讘讗讬诐 诇讬砖讗谞讛 讘讞谞诐 讚爪专讬讱 诇讛砖讬讗讛 讘注诇 讻专讞讜 讛讜讗 讗讜诪专 讗讬谉 讗谞讬 诪砖讬讗讛 讗诇讗 注讚 砖转讙讚诇 注讜讚 讜转讛讬讛 砖诇讬诪讛 诇讬讚注 讜诇讛专讙讬诇 讘注住拽 讛讘讬转 讻讚讬 砖转诪爪讗 讞谉 讘注讬谞讬 讘注诇讛 讜转砖诪砖讜 转砖诪讬砖 讟讜讘. 讗讜 讬讜讘谉 诪注专讬诐 诇转转 讚讜驻讬 讜砖诐 专注 讘讗诇讜 讛专讜爪讬诐 诇讬砖讗谞讛 讘讞谞诐 讜讛讜讗 讚讜驻讬 讘砖拽专 讻讬 讻讜谞转讜 诇讛砖讛讜转讛 讗爪诇讜 讻讚讬 砖讬讛谞讛 诪诪诇讗讻转讛 讜转砖诪讬砖 砖诇讛.



讜职讛址诪旨址讞植讝执讬专 讗植讘值讚指讛 诇职注址讻旨讜旨"诐. 讛谞讛 讘讬专讜砖诇诪讬 讘讘讗 诪爪讬注讗 (讘驻专拽 讗诇讜 诪爪讬讗讜转 讛诇讻讛 讛') 讗诪专讜 讚砖诪注讜谉 讘谉 砖讟讞 讛讞讝讬专 讗讘讬讚讛 诇注讻讜"诐 讜讻谉 讗讬转讗 讘诪讚专砖 专讘讗 驻专砖转 注拽讘, 讜注讜讚 讛讘讬讗讜 讘讬专讜砖诇诪讬 讚专讘讜转讬谞讜 讛讝拽谞讬诐 拽谞讜 讻专讬 讞讟讬诐 诪讗谞砖讬 讛爪讘讗 讜诪爪讗讜 讘讜 爪专讜专 砖诇 讚讬谞专讬诐 讜讛讞讝讬专讜 诇讛诐, 讜注讜讚 诪讬讬转讬 讛转诐 注讜讘讚讗 讘专讘讬 砖诪讜讗诇 砖讛讞讝讬专 讗讘讬讚讛 诇诪诇讻讛. 讜注诇 讝讛 拽砖讗 诪讗讞专 讚讻讗谉 拽讗诪专 注诇讬讜 谞讗诪专 诇止讗 讬止讗讘侄讛 讛殖' 住职诇止讞址 诇讜止 (讚讘专讬诐 讻讟, 讬讞) 讗讬讱 讛讜转专 诇讛诐 诇讛讞讝讬专 诇注讻讜"诐 诪砖讜诐 拽讬讚讜砖 讛砖诐?
讜谞专讗讛 诇讬 讘住"讚 讚讻讗谉 讗讬讬专讬 讘讛讬讻讗 讚诪转注住拽 讘讛砖讘转 讗讘讚讛 注住拽 讛专讘讛 砖注讜砖讛 讘砖讘讬诇讛 砖诪讜砖 讘讙讜驻讜 讜讙诐 诪讗讘讚 讝诪谉 讘注讘讜讚讛 讻讙讜谉 砖专讗讛 砖讜专 谞讚讞 讘讚专讱 讜爪专讬讱 诇讜 讟讜专讞 讜讟讬驻讜诇 讙讚讜诇 注讚 砖讬讞讝专谞讜 诇讜 讗讜 专讗讛 诪诪讜谞讜 砖诇 注讻讜"诐 谞驻住讚 讜爪专讬讱 诇讜 讟讬驻讜诇 讛专讘讛 讜讗讘讜讚 讝诪谉 诇讛爪诇转讜 讜注诇 讝讛 拽讗诪专 '诇止讗 讬止讗讘侄讛 讛殖' 住职诇止讞址 诇讜止' 砖讛讜讗 诪讗讘讚 讻诪讛 砖注讜转 讜讙诐 诪讗讘讚 讻讞 讙讜驻讜 讘砖讘讬诇 讝讛 砖讛讜讗 注讻讜"诐 讚讛讗 讻转讬讘 讘注讻讜"诐 诇止讗 转职讞指谞值旨诐 (讚讘专讬诐 讝, 讘) 诇讗 转转谉 诇讛诐 诪转谞转 讞谞诐 (注讘讜讚讛 讝专讛 讻.) 讜讛专讬 讝讛 谞讜转谉 诪转谞转 讞谞诐 诪讻讞 讙讜驻讜 讜讙诐 讻诪讛 砖注讜转 诪讞讬讬讜 讜讝诪谞讜. 讗讘诇 讘讛讬讻讗 讚诪爪讗 诪专讙诇讬转 讻讛讱 讚砖诪注讜谉 讘谉 砖讟讞 讗讜 爪专讜专 讚讬谞专讬诐 讘注讜讘讚讗 讚专讘讜转讬谞讜 讛讝拽谞讬诐 讗讜 转讻砖讬讟 讘讛讱 讚专讘讬 砖诪讜讗诇 砖讗讬谉 讘讝讛 讗讬讘讜讚 讝诪谉 讜讙诐 诇讬讻讗 讟讜专讞 讛讙讜祝 讜讞住专讜谉 讻讞 砖专讬 诇讛砖讬讘 诪驻谞讬 拽讬讚讜砖 讛砖诐 讗祝 注诇 驻讬 砖讝讛 讛讜讗 注讻讜"诐 讚讛讗 诇讗 谞转谉 诇讜 诪转谞转 讞谞诐 讘讝讛 讜诇讬讻讗 讘讝讛 诪砖讜诐 '诇止讗 转职讞指谞值旨诐'.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 诪驻谞讬 诪讛 诇讗 谞讗诪专讛 讬讚 讘讘专讝诇. 注讬' 诪专讚讻讬 驻专拽 讛讙讜讝诇 拽诪讗 住讬诪谉 拽诇讞:





注专讜讱 诇谞专

讘讙诪专讗 讛"拽 讗讬讝讛讜 注谞讬 专砖注 注专讜诐 讝讛 讛诪砖讛讛 拽"拽 诪讛 注专诪讛 讬砖 讻讗谉 讚讗讬谉 讞讻诪讛 讜转讞讘讜诇讛 讘讝讛 砖讗讬谞讜 专讜爪讛 诇讛砖讬讗讛 讻讚讬 砖讬讛讬' 诇讜 砖驻讞讛 诇砖诪砖讜 讜注讜讚 讗讬讱 砖讬讬讱 砖讛讜讗 诪砖讛讛 讗讜转讛 讘讜讙专转 转拽讚砖 讗讬讛讬 诇谞驻砖讛 讚讛讗 讘讜讙专转 讗讬谉 诇讗讘讬讛 专砖讜转 诇拽讚砖讛 讜诇注讬诇 注"讗 讘讚"讛 讝讛 讛诪砖讛讛 驻讬' 专砖"讬 砖诪转讗讜讛 诇讛驻拽讬专讗 讜诪讝谞讛 讜谞专讗讛 砖专爪讛 诇转专抓 讝讛 讚讛讬讬谞讜 诪转讜讱 砖讗讬谞讜 诪砖讬讗讛 讙诐 讛讬讗 诇讗 转谞砖讗 讚讘讛驻拽讬专讗 谞讬讞讗 诇讛 讗讻谉 诇驻讬 讛讗诪转 讚诪转专抓 讗讬讝讛讜 注谞讬 专砖注 注专讜诐 诇"爪 注讜讚 诇讝讛 讗诇讗 诪砖讜诐 讚讗讘讬讛 谞讜转谉 诇讛 注爪讛 诇驻讬 讚专讻讜 讻砖专讜爪讛 诇讛谞砖讗 砖诇讗 转谞砖讗 诇讗讜转谉 讛讗谞砖讬诐 砖注讬"讻 转讛讬' 诇讜 诇砖驻讞讛 讜讝讛 注专诪转讜 讜诇讻谉 讗"砖 讛讗 讚讛讘讬讗 诪讬诪专讗 讘转专讗 讚转"讻 诪砖讜诐 专 讛讜讬 讝讛讬专 诪谉 讛讬讜注爪讱 诇驻讬 讚专讻讜 讚讚诪讬 诇讛讱 诪讬诪专讗 拽诪讬讬转讗:



诪讬转讬讘讬 讛讗讜讛讘 讗转 讗砖转讜 讻讙讜驻讜: 讗"诇 讻讬讜谉 讚讟注诪讗 讚专讬讗"专 诇注讬诇 讛讜讗 诪砖讜诐 诇诪注谉 住驻讜转 讛专讜讛 讗转 讛爪诪讗讛 讜讝讛 诇讗 砖讬讬讱 专拽 讘讙讚讜诇讛 讜拽讟谉 讜讻诪讜 砖驻讬' 专砖"讬 讜讗"讻 诪讗讬 驻专讬讱 讚诇诪讗 讜讛诪砖讬讗谉 住诪讜讱 诇驻专拽谉 讗讬讬专讬 讘拽讟谞讛 诇拽讟谉 讚诇讗 砖讬讬讱 诇诪注谉 住驻讜转 讛专讜讛 讜讙诐 专讬讗"专 诇注讬诇 诇诪讛 拽讗诪专 讜讛诪砖讬讗 讗砖讛 诇讘谞讜 拽讟谉 讚讜拽讗 讜诇讗 讙"讻 讛诪砖讬讗 拽讟谞讛 诇讙讚讜诇 讚讬"诇 讚讛讗 诇"爪 诇诪讬诪专 讚讻讘专 讗诪专 讛讻讬 讘专讬砖 驻"讘 讚拽讬讚讜砖讬谉 讗住讜专 诇讗讚诐 诇拽讚砖 讗转 讘转讜 讻砖讛讬讗 拽讟谞讛 注讚 砖转讙讚诇 讜诇讻谉 讗"砖 讙"讻 讚注"讻 诇讗 讗讬讬专讬 讘拽讟谞讛 诇拽讟谉 讚讗"讻 转拽砖讛 讗诪讬诪专讗 讚专讬讗"专 讘拽讬讚讜砖讬谉 讜诇讻谉 驻砖讬讟讗 诇讬讛 讙"讻 讚讛讗讬 住诪讜讱 诇驻专拽谉 讗讘谞讜 拽讗讬 讜讻诪讜 砖讻转讘讜 讛转讜住' 讚讗讘转讜 诇讬讻讗 诇诪讬诪专 讚讗住讜专 诇拽讚砖讛 讻砖讛讬讗 拽讟谞讛 讜诇驻"讝 诪讛 砖讻转讘讜 讛转讜住' 诪砖诪注 讛讻讗 讚讗讘谞讜 谞诪讬 拽讗讬 讛讗讬 谞诪讬 讗讬谞讜 诪讚讜拽讚拽 诇驻讬 讛谞"诇:



讗讜转讜 讜讗转讛谉: 注讬讬谉 讘讬讘诪讜转 (讚祝 爪"讛) 讚讚专讬砖 专"讬 讗诇讬讘讗 讚讻"注 讜专' 讬讜住讬 讗诇讬讘讗 讚讘"砖 讚专砖讗 讗讞专讬转讬 诪讝讛:



讘诪转谞讬转谉 讘讗讘谉 讗讜 讘讘专讝诇: 讛讗 讚谞拽讟 讛谞讬 转专转讬 讚讜拽讗 讜诇讗 讙"讻 讘注抓 讚讻转讬讘 讙"讻 讘拽专讗 诪砖讜诐 讚讘讻诇诇 讗讘谉 讛讜讗 讙"讻 注抓 讚砖讬注讜专谉 砖讜讛 讜诇讗 谞拽讟 讘专讝诇 讗诇讗 诪砖讜诐 讚诪诪讬转 讘讻诇 砖讛讜讗 讜诇讗 讘注讬 砖讬注讜专讗 讗"谞 讬"诇 诇驻讬 诪讛 砖讻转讘讜 讛转讜住' 讘诪讻讜转 (讚祝 讘' 注"讘) 讘砖诐 专"转 讜诪讛 讛住讜拽诇 讗讬谞讜 谞住拽诇 驻讬' 讚谞讬讚讜谉 讘住讬讬祝 讻砖讗专 专讜爪讞 注"砖 讗讻谉 讘讗诪转 诪谞"诇 谞讬诪讗 诇驻讬 讛讗诪转 砖诐 拽"讜 讗讬驻讻讗 讜诪讛 讛讘讗 诇住拽诇 讜诇讗 住拽诇 诪讬转转讜 讘住拽讬诇讛 讛住讜拽诇 诇讗 讻砖"讻 讜爪"诇 讚诇讬讻讗 诇诪讬诪专 讛讻讬 讚讘驻讬' 专讘转讛 转讜专讛 讗讜 讛砖诇讬讱 注诇讬讜 讘爪讚讬' 讜讬诪讜转 讚讛讜讗 住拽讬诇讛 讜讻谉 讘讗讘谉 讬讚 讛讻讛讜 诇讚讬谉 专讜爪讞 讜诇驻"讝 讬"诇 讚讛讱 讗转讬 诪转谞讬转谉 诇讗砖诪讜注讬谞谉 讚讘讻诇 诪讬转讜转 砖讛诪讬转讜 谞讬讚讜谉 讘住讬讬祝 讜谞拽讟 讘讗讘谉 砖讛讜讗 住拽讬诇讛 讗讜 讘讘专讝诇 砖讛讜讗 住讬讬祝 讜讻讘砖 诇转讜讱 讛诪讬诐 砖讛讜讗 讞谞拽 讻讚讗诪专讬谞谉 讘讚讬谉 讚' 诪讬转讜转 诇讗 讘讟诇讜 讗讜 诇转讜讱 讛讗讜专 砖讛讜讗 砖专讬驻讛 讜讘讻讜诇诐 谞讬讚讜谉 讘住讬讬祝 讚讜拽讗:



讘讙诪专讗 诪驻谞讬 诪讛 诇讗 谞讗诪专 讬讚 讘讘专讝诇: 注讬讬谉 讘诪讛专砖"讗 砖讛拽砖讛 讗驻讬' 专砖"讬 讘讞讜诪砖 砖驻讬' 讚诪驻谞讬 砖诇讗 谞讗诪专 讘讘专讝诇 讗砖专 讬诪讜转 讘讜 讻讚讻转讬讘 讘讗讘谉 讜讘注抓 诪讝讛 讬诇讬祝 讚讘专讝诇 诇讗 讘注讬 砖讬注讜专 讜讛讻讗 诪砖诪注 诪诪讛 砖诇讗 谞讗诪专 讬讚 讘讘专讝诇 讗转讬讗 讜讛谉 讗诪转 讚讘讬专讜砖诇诪讬 讘住讜讙讬讗 讝讜 讚专讬砖 讙"讻 诪诪讛 砖诇讗 谞讗诪专 讗砖专 讬诪讜转 讘讛 讗讱 讛讬讗 讙讜驻讗 转拽砖讛 诇诪讛 谞拽讬讟 专砖"讬 讚专砖转 讛讬专讜砖诇诪讬 讜砖讘拽 讚专砖转 讛砖"住 砖诇谞讜. 讜谞"诇 讚讘诇讗"讛 拽砖讛 讙"讻 讗讚专砖转 砖诪讜讗诇 讚讗讬 诪砖诪注 诪讬讚 讚讻转讬讘 讙讘讬 讗讘谉 讜注抓 讚砖讬注讜专讗 讘注讬谞谉 诇"诇 拽专讗 讚讗砖专 讬诪讜转 讘讛 讻诇诇 讙讘讬讬讛讜 诇讻谉 谞"诇 讚讘讗诪转 注讬拽专 讚专砖讗 诪讚诇讗 讻转讬讘 讘讬讛 讗砖专 讬诪讜转 讘讛 讗转讬讗 讜讛讬讬谞讜 讚拽讗诪专 专讘讬 诇驻讬讻讱 诇讗 谞转谞讛 转讜专讛 讘讜 砖讬注讜专 驻讬' 砖讬注讜专 讚讗砖专 讬诪讜转 讘讛 讗诇讗 讚讗"讻 讗驻砖专 诇诪讬讟注讬 讚诪讬讞讬讬讘 讗讛讻讗转 讘专讝诇 讗驻讬诇讜 诇讗 讛讬转讛 讛讛讻讗讛 讻讚讬 诇讛诪讬转 讻讙讜谉 砖讛讻讛讜 讘讞转讬讻转 讘专讝诇 拽讟谞讛 砖诇讗 讛讬' 讘讛 讻讚讬 诇讛诪讬转 诇讛讻讬 讻转讬讘 讻诇讬 讘专讝诇 讜诇讗 讻转讬讘 讘讬' 讬讚 诇讜诪专 诇讱 讚诪讻"诪 诇讗 诪讬讞讬讬讘 讘讻诇 砖讛讜讗 讗诇讗 讻砖讛专讙讜 注"讬 讻诇讬 讘专讝诇 讜讻诇讬 砖诪驻谞讬 拽讟谞讜转讜 讗讬谉 诇讜 讘讬转 讬讚 讚讛讬讬谞讜 注"讬 诪讞讟 砖谞拽专讗 讻诇讬 讜讟讘讬诇讛 讘注讬 讻砖谞讟诪讗 讜讘讛讻讬 讙诇讬 专讞诪谞讗 讚注讻"驻 讘注讬谞谉 讛讻讗讛 讻讚讬 诪讬转讛 讚讛讬讬谞讜 注"讬 诪讞讟 讚讘专讝讬' 诪讘专讝 讜讗"讻 砖诪讜讗诇 讚讬诇讬祝 诪讚诇讗 谞讗诪专 讬讚 讜讛讬专讜砖诇诪讬 讚讬诇讬祝 诪讚诇讗 讻转讬讘 讗砖专 讬诪讜转 转专讜讜讬讬讛讜 讞讚讗 讚专砖讗 讛讜讗 讜诇讗 驻诇讬讙讬. 讜讘讝讛 诪转讜专抓 讙"讻 诪讛 砖讛拽砖讜 讛转讜住' 讗驻讬' 专砖"讬 讚讗"讻 讗驻讬' 拽讜抓 谞诪讬 讚讝"讗 讚拽讜抓 讘诇讗 讘讬转 讬讚 诇讗 诪拽专讬 讻诇讬 注抓 讻诪讜 诪讞讟 讚诪拽专讬 讻诇讬 讜讗讬 讬砖 诇讜 讘讬转 讬讚 讗"讻 讘讗诪转 讛讜讗 讘讻诇诇 注抓 讬讚 讜诪讬讞讬讬讘 注诇讬讜 讜讘讬讜转专 诪讜讻专讞 砖讬讟转 专砖"讬 讚讙诐 讘讬专讜砖诇诪讬 谞拽讟 讘驻讬' 注"讬 诪讞讟 讜砖讬讟讛 讝讜 砖讻转讘谞讜 诇砖讬讟转 专砖"讬 讚专讘讬 诪讚诇讗 讻转讬讘 讗砖专 讬诪讜转 讚专砖 诪讜讻讞 讙"讻 诪诇砖讜谉 讛专诪讘"诐 (驻专拽 讙' 诪讛' 专讜爪讞) 注"砖:



讘专砖"讬 讚"讛 讜诇专"注. 讻讙讜谉 诇拽讞 讗转 讗砖讛: 谞专讗讛 讚讗讬谉 讻讜讜谞转讜 诇讜诪专 讚讗砖讛 讚拽专讗 讛讬讗 讗砖转讜 讗诇讗 拽专讗 讗讬讬专讬 讘讗诪讛 讜讗诐 讗诪讛 讗讞专 砖谞砖讗 讘转诐 诇讗砖讛 讜讻谉 驻讬' 讘讬讘诪讜转 (讚爪"讚) 讜讘驻讬专讜砖讜 注诇 讛转讜专讛 讜注讬讬谉 讘诪讛专砖"讗:



讘讚"讛 专"注 住讘专. 讗诇讗 讗住讜专 讗专讜专 砖讜讻讘 注诐 讞讜转谞转讜: 诪讝讛 谞专讗讛 讚讻讜讜谞转讜 讚诇讬讻讗 诇讗讜 讜讻专转 专拽 讛讱 讗讬住讜专 讗讻谉 诇讗 讻谉 讚注转 讛转讜住' 讘讬讘诪讜转 讚爪"讚 注"砖 讜讘诪讛 砖讻' 讛诪讛专砖"诇 讜讛诪讛专砖"讗 砖诐 讗讻谉 诇砖讬讟转 专砖"讬 诇讻讗讜专讛 拽砖讛 讚讗讬 诪讗专讜专 砖讜讻讘 注诐 讞讜转谞转讜 讗转讬讗 讗"讻 讙讘讬 讗诐 讞诪讜转讜 讜讗诐 讞诪讬讜 讚诇讗 砖讬讬讱 讗讬住讜专 讝讛 诇讬讻讗 讗讬住讜专 讻诇诇 诇讗讞专 诪讬转讛 讜讗讻转讬 拽讜砖讬转 讛讙诪' 砖诐 讘讬讘诪讜转 讘诪拽讜诪讛 注讜诪讚转 讚诇讬转谞讬 诇专"注 讗诐 讞诪讜转讜 讜讗诐 讞诪讬讜 讗诇讗 注"讻 诪讜讻讞 诇讻讗讜专讛 讻讚注转 讛转讜住' 讚谞砖讗专 诇讗讜 讜讻专转 讜讝讛 砖讬讬讱 讙诐 诇注谞讬谉 讗"讞 讜讗"讞. 讜讛谞讛 讗"注 专讗讬转讬 讘专诪讘"谉 讜专砖讘"讗 驻专拽 谞讜砖讗讬谉 注诇 讛讗谞讜住讛 砖讛专讙讬砖讜 讘讝讛 讜讻转讘讜 讚讙诐 讗"讞 讜讗"讞 讛讜讬 讘讻诇诇 砖讜讻讘 注诐 讞讜转谞转讜. 讗讻谉 诇驻注谞"讚 讚讬 讘讝讛 诇讬讬砖讘 讚注转 讛转讜住' 讜讙诐 讛专诪讘"诐 讝"诇 诇驻专砖 讛讱 讗讬住讜专讗 讘注诇诪讗 讚拽讗诪专 讛讻讗 讛讬讬谞讜 诇讗讜 讜讻专转 讗祝 砖讚讞讜拽 讘诇砖讜谉 拽爪转 讻讚讬 砖诇讗 谞爪讟专讱 诇讚讞讜拽 讬讜转专 讜诇驻专砖 讚讗"讞 讜讗"讞 讘讻诇诇 砖讜讻讘 注诐 讞讜转谞转讜 讛讜讗 讜注讬讬谉 诪砖"讻 讘住驻专讬 注"诇 砖诐 讚"讛 讗诇讗 诇专讘讗. 注讜讚 驻诇讬讙 讛专诪讘"谉 砖诐 注诇 讛专诪讘"诐 砖讻转讘 讚讘讘转讛 讜讘转 讘转讛 讜讘转 讘谞讛 讙"讻 诇讬讻讗 砖专讬驻讛 讻讬讜谉 讚诇讗 讗转讬讗 讗诇讗 诪讞诪讜转讜 讗"讻 诇讗 注讚讬祝 诪谞讬讛 讗讘诇 讛讜讗 住讘专 讚讗讬讻讗 砖专讬驻讛 注"砖 讜诇驻讬 讚注转讜 砖驻讬' 讻驻讬' 专砖"讬 讚讘讞诪讜转讜 诇讬讻讗 专拽 讗讬住讜专讗 讘注诇诪讗 讜讗"讞 讜讗"讞 讛讜讬 讘讻诇诇 讞讜转谞转讜 讛讜爪专讱 诇讝讛 讻讬讜谉 讚讘转讛 讜讘"讘 讜讘"讘 讜讚讗讬 诇讬讻讗 讘讻诇诇 讞讜转谞转讜 讗"讻 讗讬 诇讬讻讗 砖专讬驻讛 诇讬讻讗 讗讬住讜专讗 讻诇诇 讜讬拽砖讛 拽讜砖讬转 讛砖"住 讘讬讘诪讜转 讚诇讬转谞讬 讘转讛 讜讘转 讘转讛 讜讘"讘 诇专"注 讗讘诇 诇讛专诪讘"诐 诇砖讬讟转讜 讚住讜讘专 讻砖讬讟转 讛转讜住' 讚讘讞诪讜转讜 讙"讻 讻专转 讗讬讻讗 讜讝讛 砖讬讬讱 讙诐 讙讘讬 讘"讘 讜讘"讘 诇讻谉 砖驻讬专 驻讬专砖 讚讛诐 讙诐 讻谉 讗讬谞诐 讘讻诇诇 砖专讬驻讛:





砖注专讬 转讜专转 讘讘诇

(注讜 讘 转讜住驻讜转) 讚"讛 讜讛诪诇讜讛 讜讻讜' 讜拽砖讛 讚讘驻"拽 讚讞讙讬讙讛 讗诪专讬谞谉 讜讻讜'.鈥斪懽愖�"讝 讞"讗 讛诇' 爪讚拽讛 住讬' 讬"讚 诪转专抓 讚讛讛讬讗 讚讞讙讬讙讛 讻讙讜谉 砖讛讬讜 诇讜 诪讗转讬诐 讝讜讝 讞住专 讚讬谞专, 讜专爪讜 诇讬转谉 诇讜 讗诇祝 讚讬谞专讬诐 砖诪讜转专 诇拽讘诇谉, 讜讘讗 讗讞讚 讜讛诪爪讬讗 诇讜 讚讬谞专 诇讛砖诇讬诐 诪讗转讬诐 讻讚讬 诇讛驻住讬讚讜 讗诇祝 砖专爪讜 诇讬转谉 诇讜. 讜讝讛讜 砖讗诪专讜 砖诐 "讛诪诪爪讬讗 诪注讜转 诇注谞讬", 讜讻讗谉 讗诪专讜 "讛诪诇讜讛 诪注讜转 诇注谞讬 讘砖注转 讚讜讞拽讜" 诇讟讜讘转讜.

